text:
Archive for August, 2014
EVELYN WEVER-CROES: DEN 2013 GOBIERNO A GASTA 36 MIYON MAS DI LOCUAL PARLAMENTO A APROBA Ta bira tempo pa tene ministernan personalmente responsabel pa esaki!Posted: August 30, 2014 in Noticiero 94
Glenbert Croes: MILTON HENRIQUEZ : “UN INTERES SO TA CONTA, E INTERES DI PUEBLO”Posted: August 30, 2014 in Johnny Habibe
Oranjestad-Mo Michi su ultimo mensahe durante mi bishita y conversacion cune na Hospital tabata ta: UN INTERES SO TA CONTA E INTERES DI PUEBLO. E palabranan aki lo keda como un credo politico pa nos y lo keda como nos herencia politico di dje y nos mision cu nos ta asumi den nos bida y lucha politico pa realiza y logra esta e felicidad y progreso berdadero pa henter nos pueblo sin distinccion.
Como juinan di Betico hamas nos lo lubida Milton Henriquez cariñosamente yamá Mo Michi, ta imposible pa nos lubida e sentimiento di amor y lealtad cu semper e la expresa pa e lucha di nos Pueblo pa ta liber y pa nos Libertador su bon amigo nos tata Betico Croes. Mo Michi tawata un amigo fiel na Betico, fiel na e lucha di nos Pueblo pa ta liber, fiel na un caminda di bida companja pa su rectitud como homber correcto, firmesa den su opinionnan y firmesa den su conviccionnan. Na su Señora Tia Miriam, na su Juinan Dwight y Milton y na henter su Famia y Amigonan: Boso mester ta orguyoso di tabatin un persona tan especial den boso bida manera Mo Michi. Nos sa cu boso ta SUMAMENTE orguyoso di dje, manera e tabata increiblemente orguyoso di bosonan.
En lo personal, mi ta agradecido cu mi por tawata tin e luho di su tempo y opinion pa consehami y guiami tur ora cu e la considera importante pa orientami den un curso na interes di nos Digno Pueblo…su Pueblo….su Aruba.
Mi ta sumamente contento cu Dios Todopoderoso a duna su famianan, su juinan, su Señora y na nos tur cu ta stimé, e tempo den su bida cu e la dedica na tur cu e la stima.
Awor cu e ta rumbo e reino celestial unda cu e lo topa cu su familiarnan cu a bai, y su gran amigonan cu ta wardando e, nos ta pidi nos Todo Poderoso brinde un lugar especial den e luz y paz di su reino pa su descanso eterno. Nos pidi den nos oracionnan: Mo Michi sigi pidi pa bo Pueblo, nos Pueblo cu tanto bo a stima. Mo Michi nos lo percura, hunto cu bo juinan y Tia Miriam, di representa bo memoria y legado dignamente. Nos lo haya bo falta inmensamente. Pero nos paz ta cu awor bo lo ta mas serca di nos Gran Dios pa pidi’e pa su bendicion pa nos salba e pida baranca aki cu ta nos Patria Aruba. Pa nos salba nos Patria Aruba pa asina nos rescata nos Pueblo y e futuro generacionnan di nos juinan cu lo mester sigi cu e bon ehempel cu bo a hasi e tenor di tur bo accionnan, conducta y pensamento den bo bida den tur su aspectonan.
Mo Michi sosega na paz, HAMAS NOS LO LUBIDABO.
Den nomber di juinan di Betico: Glenbert F. Croes Miembro di Parlamento pa MEP
A duna toezegging na Tierra del Sol pa bin cu un hotel 5 strea cu maximo 200 camberPosted: August 25, 2014 in Johnny Habibe
Oranjestad-Durante un conferencia di prensa dialuna mainta Minister di Otmar Oduber a splica mas riba e desicion di Gobierno pa otorga un toezegging na Tierra del Sol (TDS) pa construccion di un hotel 5 strea.
Minister Otmar Oduber a splica cu manera ta conoci TDS a pasa den bastante turbulencia den e ultimo 10 pa15 añanan, unda na diferente ocasion tabatin diferente gruponan, cu ta keda cerca di e mesun famia, cu a opera TDS e ultimo añanan. Sin embargo na final di 2012 y cuminsamento di 2013 a cuminsa mustra den e direccion cu no por mantene e maneho di TDS mas den e forma actual, unda cu na diferente ocasion acerca Gobierno for di e tempo ey caba pa mira kico y con nan por intermedia.
Gobierno na su turno a mustra riba e diferente puntonan cu e lo kier mira e grupo aki cumpli cu ne, na momento cu haci un peticion di nobo pa un hotel den e compleho di TDS. Ta asina cu den pasado, rond di aña 2005 – 2006, ya caba un tipo di permiso a wordo otorga pa construccion di un hotel, pero e tempo ey no a logra ehecuta e compromiso cu e Gobierno anterior a duna. Esaki a conduci cu recientemente den corte a pidi pa pospone pago di debenan dor di e tres propietario di TDS cu a bini hunto.
A traves di e e curator a haci cierto calculacionnan y a laga traha un rapport manera tabata e condicion for di algun aña pasa na e grupo, dor di un compania renombra, Atlas, cu ta esun cu a prepara e documento financiero, pa cual nan a bay corte pa pidi e posponemento, e mandatario a bisa. Minister Oduber a splica cu den transcurso di e calculacionnan cu a wordo haci pa loke ta e posibel rescate di TDS , Gobierno a pone cierto condicionnan. Gobierno a laga un comision di experto nombra dor di tres minister, Minister di Finanzas anterior, Minister di Infrastructura y Minister Oduber mes, realiza un rapport riba kico lo ta e impactonan cu un posibel kiebra di TDS lo tin y kico e consecuencia di esaki lo ta y si en berdad e unico opcion na e momentonan aki pa rescata e propiedad lo ta e adkisicion di un hotel, e mandatario a splica.
Minister Oduber a comenta cu na diferente ocasion a mustra riba e hecho cu inicialmente Gobierno no ta apoya e idea pa añadi un propiedad adicional di hotel pabou di nos isla. Sin embargo e trabou di e comision en cuestion a conclui mescos cu e grupo financiero cu tambe a haci e raportahe pa e curator. A base di e conclusionnan di e rapport aki recientemente Gobierno a duna un aprobacion na e grupo nobo di TDS, pa por tin e opcion pa construi un hotel 5 strea cu e condicion cu lo tuma e diferente puntonan cu a wordo poni na cuenta, caminda lo tin un construccion di maximo 200 camber den e propiedadnan di TDS. . Estudionan a mustra bon cla cu un kiebra na e momentonan aki di TDS lo tin diferente consecuencia pa nos isla. Di cual un di esunnan principal y mas grandi ta e impacto cu esaki lo tin riba e opinion publico riba nivel internacional, caminda cu gran mayoria di e real estate den e propiedad aki ta pertenece na gruponan den exterior y definitivamente Gobierno no lo por laga esaki pasa .
Tambe lo tin efectonan negativo riba nos empleadonan y e parti laboral na TDS tabata un efecto preocupante. Sigur tambe e efecto cu lo tin pa loke ta trata comerciante y creditornan local , unda ta papia di un suma di mas o menos 100 miyon cu ta envolvi den henter e proceso aki. Den cuadro di e maneho di turismo , unda cu Gobierno ta canando den e direccion pa por atrae e mas turista afluente pa Aruba, cu ta e turista cu tin mas poder di compra y cu ta gasta mas, a wak e decision di duna toezegging pa por bin cu un hotel 5 strea como algo positivo pa eleva nos Producto Aruba.
SUBWAY ARUBA CU CURSO PA SU STAFFPosted: August 25, 2014 in Noticiero 94
Oranjestad,– Subway Aruba ta conoci pa ta e fastfood di mas saludabel rond mundo caminda cu nan ta ofrece pan, salada, flatbread, wraps y soppi cu diferente tipo di ingrediente. Subway ta conoci pa ofrece tur nan productonan fresco caminda cu loke bo pidi ta wordo prepara bo dilanti. Ademas di esaki Subway ta promove movecion y semper ta percura pa mantene nan servicio y nan calidad na esun di mihor.
Banda di esaki Sublicious Aruba N.V. ta un compania cu semper ta inverti den e desaroyo y conocimento di su staff. Esaki tawata e caso tambe na comienso di siman caminda cu tur managers a sinta hunto pa tuma un curso caminda cu tecnicanan mas avansa y nobo cu ta wordo usa den Subway a wordo presenta. E curso aki a wordo duna pa Sr. G. Hernandez kende a bin for di Merca.
E meta di e curso aki ta pa mantene staff y personal di Subway bon informa di e cambionan di mas nobo como tambe pa mehora e conocemento. Ademas nan ta papia di e forma con pa mantene un bon servicio y duna informacion na cliente den tienda. E curso aki a consisti di un parti teoretico y practico caminda cu na ultimo nan a ricibi un demostracion den tienda di locual a wordo presenta mainta pa asina aki sigura cu por trece tur loke cu nan a sinja den practica.
Tur participante a ricibi un certificado na final di e curso como prueba cu nan tuma parti di e curso aki.
SUBWAY ARUBA tin 8 localidad parti strategicamente ariba nos isla. 7 di nan ta habri tur dia di 730am pa 11pm. Esakinan ta Cura Cabai, Savaneta, Sta. Cruz, Paradera, Palm Beach, Alhambra, y Seaport. Subway Certified ta habri di dialuna pa diasabra di 8am – 430pm. Sigui tur desaroyo di SUBWAY via http://www.facebook.com/SUBWAYARUBA y ariba twitter na @SubwayAruba y kedabo bon informa.
Forma parti di Sabrina Wilson Barrett su proyecto ambiental pa proteha Aruba su turtuganan di lamaPosted: August 25, 2014 in Johnny Habibe
Oranjestad-Eagle Beach — Sabrina Wilson Barrett, 18, hospedando cu su miembronan di famia na La Cabana Beach Resort & Casino, ta un damita hoben cu un curason grandi. Pa su proyecto di scol na 2013, el a cuminsa traha armband y coyar, traha di materialnan natural, bendiendo nan na e resort y dunando tur e placa recauda na e instancia caritativo local Turtugaruba.
E lucha di e turtuganan Caribense, cu ta bringa pa sobrevivi contra e desaroyo moderno di playanan, y e necesidad di concientisa tur hende tocante e proteccion pa turtuganan di lama rond di mundo, a conmove Sabrina pa drenta den accion y a inspir’e pa traha piesanan di joyas atractivo na man, pa yuda recauda fondo pa e fundacion.
Turtugaruba ta un fundacion caritativo pa e conservacion di turtuga di lama y nan habitat den e region Caribense, specialmente riba y rond di Aruba. Turtugaruba ta un miembro orguyoso di e Wider Caribbean Sea Turtle Conservation Network (WIDECAST). E fundacion ta raporta cu cuater especia di turtuga di lama por ser mira ta pone webo akinan, esta e Driekiel, Dermochelys Coriacea, for di Maart te Juli, e Loggerhead Turtuga, Caretta Caretta di Mei pa Augustus, Hawksbill Turtuga, Eretmochelys Imbricata di Juni pa November y e Turtuga Berde, Chelonia Mydas di Juni pa Oktober.
E rayonan caluroso di e solo ta tene e webonan cayente, e fundacion a informa, den e neishi cu ta dera den e santo moli durante incubacion. E turtuganan chikito ta sali despues di 2 luna, den e periodo di 45 pa 70 dia, dependiendo riba e especia. Pa mas informacion tocante e conservacion di turtuga di lama na Aruba, bo por manda un email pa turtugaruba@hotmail.com
HIT 94 FM Ta garantisa un aumento sigur di bo benta di bo producto of empresa.Posted: August 25, 2014 in Noticiero 94
Promo-Tur dia nos ta lanta,tur dia nos ta pensa,particularmente como persona cu ta traha den comercio bo ta pensa con mi por anuncia mi producto atravez di un media cu no tin compromiso cu ningún partido politico,of laso cu ningún instancia cu por stroba mi producto drenta den tur cas,auto empresa e industria di nos país Aruba.
Pensa sabi,unico media cu ta restabo pabo anuncia bo producto independientemente sin ningún laso cu ningún instancia aki na Aruba ta Hit 94 FM,laga expertonan di decadanan di sabiduria den media giyabo pa bo jega na e anuncio corecto pa bo producto of empresa.
Awe un dia den tempo dificil di tanto manipulación di tanto forma con pa cambia bo pensamento ta bon bo sinta un rato y pensa…
Ta facil, duna Hit 94 un jamada y sinti con bon bo ta wordo trata,serca nos como empresa bo ta un amigo y un amigo pa semper.
Jama nos na 5820694 of manda un email na hit94fm@gmail.com
“WOMEN IN LEADERSHIP CONFERENCE 2014” A KIBRA TUR BARERA!Posted: August 25, 2014 in Johnny Habibe
ORANJESTAD, Aruba – 25 di Augustus 2014: Diabierna ultimo, dia 22 di Augustus 2014 a tuma luga e di tres edicion di “Women in Leadership Conference” organisa pa Aruba Trade and Industry Association (ATIA), Caribbean Mercantile Bank (CMB) y Setar N.V. Aproximadamente 500 hende muhe y algun hende homber a reuni trempan na Renaissance Convention Center determina pa asina siña kico exactamente ta e “Glass Ceiling” y con pa kibr’e.
E mainta a cuminsa cu palabranan di Shahaira Labad, Gerente di Mercadeo di Setar N.V. cu a comparti su historia personal di con e tambe a surpasa varios obstaculo den su carera profesional. Siguientemente Ghislaine Grant Comenencia, Senior Relationship Officer Premium Banking di CMB, a duna palabranan di motivacion tur esunnan presente pa tambe kibra nan bareranan pa asina logra nan meta den e mundo corporativo.
Sr. Francio Guadeloupe, PhD den Antropologia tabata e prome orador riba escenario, su presentacion tabata tin un toke spiritual caminda e la enfatisa cu prome cu tur cos, nos tur ta ser humano. E la haci varios pregunta cu a pone e publico reflexiona riba nan prioridadnan profesional y na mes momento e la recorda nos riba e “ser mama” cu ta esun cu ta representa e prome figura di lider den nos bida.
Siguientemente Michelle Ryan a trece algun cifra hopi interesante pa dilanti cu ta ilustra e asina yama “Glass Cliff”. Su estudionan experimental di e ultimo 10 añanan aki ta mustra cu na momento cu un compania ta den un crisis, ta ora mas e profesionalnan ta opta pa un lider muhe. E profesora di psicologia Social y Organisatorio a splica mas riba e conceptonan aki manera e “Think Male, Think Manager” y “Think Female, Think Crisis”.
E tayer interactivo di Anita de Groot tabata uno emocional tambe caminda e la papia tocante “Balanced Leadership” y aspectonan berdadero di felicidad tanto den bida personal como den profesional. E participantenan a haci un ehercicio tambe basa riba energia y na mes momento a siña tocante diferente forma di comunica.
Finalmente Sra. Carmen Breeveld a conclui e atardi cu un presentacion caminda e papia ‘cla y raspa’ di e situacion actual di e hende muhenan cu ta y kier asumi un posicion di liderazgo den un compania. E parti mas interesante ta cu Sra. Breeveld a trece pa’ dilanti kico tur e hende muhenan por siña di hende homber, entre nan topiconan manera, envidia, jaloezie, y redo den ambiente laboral.
ATIA conhuntamente cu CMB y Setar N.V. kier ta gradici tur participante cu tabata presente y e boluntarionan cu a yuda di un forma of otro na e grandioso evento aki. ATIA, CMB y Setar N.V. ta invita un y tur pa bishita e website http://www.womenaruba.com of Facebook page http://www.facebook.com/womenaruba pa aprecia tur lo ke a sosode durante e conferencia.
Ministerio di Turismo, ATA y Setar trahando riba proyecto pa por ofrece wi-fi na diferente punto di nos islaPosted: August 24, 2014 in Johnny Habibe
Oranjestad-Siman pasa Minister Otmar Oduber tabatin un reunion cu Setar y ATA den cuadro di e plannan cu Oficina di Turismo tin hunto cu Gobierno y den e caso aki Ministerio di Turismo, pa por haci di diferente punto na nos isla hotspotnan, pa por ofrece wi-fi.
E mandatario a menciona por ehempel Bushiribana, Casibari, Ayo Rock Formation, Natural Bridge y tambe centro di ciudad en especial Caya Grandi y Linear Park, igualmente e area di beach dilanti hotelnan. Esaki ta pa por crea mas posibilidad pa turistanan ora nan saca potret cu nan celular of tablet, es decir cu e areanan di wi-fi aki, nos bishitantenan tin e posibilidad di biaha pa post esakinan riba social media y mandanan pa nan hendenan.
E meta di e proyecto aki no ta solamente pa brinda mas posibilidadnan pa nos bishitantenan, pero tambe ta crea un fluho di mercadeo pa Pais Aruba.
Igualmente Minister Oduber a menciona cu hunto cu e proyecto aki ta bay tin esun di e Mobile Information Officers. E ta un proyecto cu ta representa individuonan cu ta bay ta disponibel den e area di hotelnan, den centro di ciudad, San Nicolas y aeropuerto di Aruba. E personanan aki lo ta disponibel cu nan tablet pa duna informacion na e turista cu e meta cu por duna mayor accesibilidad pa atraccionnan, restaurantnan, etc. Mirando cu e proyecto aki lo haci e tuma di decision uno mas rapido pa e turistanan, e lo representa un mayor poder di entrada pa Pais Aruba.
E personanan aki lo ta un hotpot riba nan mes, loke ta haci posibel cu na momento cu e turistanan ta haciendo preguntanan, a traves di e mesun tablet aki, nan por tin acceso na nan famia den exterior.
Minister Otmar Oduber ta bisa cu tur e plannan aki ta pa Aruba por cana dos stap dilanti di nos competencia y haci cu informacion por ta mas accesibel na nos bishitantenan y asina nan por contribui mas na nos economia.
Proyecto Hydropinics na Santa Rosa ta un exito Interes ta masha grandi mes pa e sistema instalaPosted: August 11, 2014 in Johnny Habibe
Oranjestad-Minister di Turismo, Transporte, Sector Primario y Cultura Otmar Oduber ta hopi content cu e exito cu e programa piloto di e sistema Hydroponics na Santa Rosa ta coschando.
E sistema aki ta un proyecto mas di Santa Rosa pa asina aki expande su servicionan y e diferente proyectonan cu ta promove y sostene agricultura, cria y pesca aki na Aruba.
Pa un aña largo Santa Rosa a traha riba e sistema aki, pa logra monta full e ‘shadehouse’ cu e aparatonan necesario y haci esaki un proyecto exitoso.
Durante e ultimo 4 añanan Santa Rosa a crea posibilidadnan nobo; creando mas facilidad pa agriculturnan, criadornan di bestia y piscadornan, dor di e introduccion di proyectonan moderno y inovativo manera esaki.
Pa loke ta trata e sistema di Hydroponics, mester bisa cu e interes bou di nos agricultornan ta grandi. E hecho cu e mata cu nan planta lo keda cla den 42 dia y cu e sistema aki ta uno hopi economico pe usuario ta lanta mas interes. A inicia e proyecto aki pa asina trece un solucion na e scarsedad cu ta tumando lugar den agricultura y cria. E proyecto aki lo haci agricultura hopi mas accecibel pa tur esnan cu tabata desea pa cuminsa cu un produccion, caminda cu un minimo di espacio y un ‘shadehouse’ di poco meter cuadra, lo por produci mas di 4000 mata cu un sistema hopi economico. Esaki ta indicacion cu e sector ta expandiendo tanto den negoshi como den e adkicion di e cantidad di hendenan cu ta practica den e sector.
Ya caba por conta candtidad di interesadonan cu lo kier cuminsa haya mas informacion riba e sistema aki. E hecho cu tur loke mester pa traha e shadehouse y instala e sistema aki ta liber di impuesto, ta brinda mas beneficio pa e agricultor.
E ta un satisfaccion cu ya caba den e inicio di e programa piloto, e sistema Hydropinics a sa di hala tur atencion di agricultor y tur esnan cu ta aspira pa cuminsa produci riba nos isla.
Posted: August 11, 2014 in Johnny Habibe
Oranjestad-Minister di Turismo, Transporte, Sector Primario y Cultura Otmar Oduber ta sumamente contento cu e cifranan positivo di turismo di Aruba den luna di juli 2014. E resultadonan di juli ta mustra un crecemento drastico compara cu e cifranan di e aña anterior.
Aruba a conoce den luna di juli 2014 un total di 95,952 bishitante, cu ta un crecemento di 9,4%, compara cu e mes un periodo di e aña anterior.
Den luna di juli 2014 a conta cu un aumento for di e mercado Norte-Americano di 4,7%, unda cu Canada a baha cu 10,6%. E mercado Sur-Americano a aumenta cu un total di 6,638 bishitante cu ta 31,5%, unda cu Venezuela a crece cu 47,7%, Colombia cu 31,5%, mientras e mercado di Brazil a baha cu 2.2% y Argentina cu 20,3%. Esaki ta mercadonan importante den e economia di nos isla, mirando cu e bishitantenan for di e mercado di Latino America ta conoci pa ta gasta hopi riba nos isla.
Hullanda tambe a mira un decrimiento di 10,8% , mientras Europa completo a crece cu 3,3%.
YTD juli 2014 ta conta cu un 5.9% di crecemento compara cu e mes un temporada na 2013. Luna di juli 2014 a conta cu un fluho fuerte for di e mercado mericano cu a crece cu un total di 2,5%, Venezuela a crece cu 27,9%, Colombia cu 23,2%, Brazil a crece cu 13.2%, mientras e mercado Canades a baha cu 5,5% , Argentina cu 18,4%, Hullanda 2,9% y Suecia cu 13,3%.
Pa loke ta trata turismo crusero a crece cu 33,8% compara cu e mes un periodo na 2013. Aki ta trata di 10.000 pasahero mas cu aña anterior.
Apesar cu nos ta den un temporada abou, ta premira cu lo sigui conta cu resultadonan positivo ainda den augustus y september. Tur esaki danki na e bon maneho y metanan poni dilanti pa Ministerio di Turismo y ATA , por a logra pa haci cu e temporada aki a conta cu resultadonan positivo pa turismo di Aruba. Cu esaki por conclui cu ATA ta haciendo un bon papel den exterior y merca.
Pues recientemente Minister di Turismo Otmar Oduber y ATA a reuni cu agencianan di publicidad di tanto New York y Brasil, pa asina aki sondea e posibilidadnan mas moderno y fructifero pa por trece mas ‘affluent visitors’ nos isla, esaki mirando cu nan ta conoci pa gasta mas durante nan bishita. E intencion ta pa haci uso di gruponan di mercadeo grandi den exterior pa hunto cu ATA sigui trece e tipo di bishitantenan aki nos isla y asina mantene e resultadonan positive , manera nos a conoce den luna di mei te cu awor.
E bon resutadonan aki a wordo registra tambe den e raportnan di Banco Central unda cu e entrada cu e turista a laga atras riba nos isla tin un aumento di 7.1% pa 2013. Pa loke ta trata e prome kwartal di 2014, nos ta conta cu 2,9% di crecemento compara cu 2013. (Centrale Bank van Aruna)
Nos mester ta hopi contento cu e e bon resultadonan aki na Aruba, compara cu otro islanan den Caribe y region. Esaki ta demostra un bes mas cu turismo di Aruba ta riba e bon caminda y ta genera impactonan deseable pa e economia di nos pais y ta gradici tur persona cu ta haci esaki posibel.


c: text/html

text:
Ingrid Werleman
Mi ta Eugenia Ingrid Werleman, mama orguyoso di Ralph, Garreth y Randall y wela di Ransley y Xummer. Mi a gradua den Community Development, H.B.O. na Sociale Akademie Markendaal na Hulanda. Despues mi a hasi e prome anja di MO-pedagogiek na K.U. Tilburg. Y a sigi cursonan di relacionnan publico y den hopi ramo di comunicación, campanjanan di conscientisacion, creatividad y desaroyo personaly spiritual.
Mi a traha den trabao educativo den bario na Aruba y Hulanda. Desde chiquito mi a ocupa mi mes cu e misterionan di bida y dor di un mescla di trabao y interesnan personal mi a desaroya hopi actividad den e ramo di desaroyo personal, spiritualidad y salud, entre otro e talkshow y revista ‘Comprondiendo Bida’.
Riba tereno di curacion y relahacion mi a profundisa mi mes den E.F.T., Reiki, uso di energia di curpa, meditacion, reflexologia, steenmassage y uso di aromanan natural. Mi a traha den projectonan educativo y relacion publico pa hopi empresa chiquito y grandi na Aruba y ta scirbi articulo y organisa workshop freelance.
Mi ta sumamente orguyo di a inicia e Comprondiendo Bida Online. Ban hunto hasi'e exitoso...

robotstxt: allowed

filter: keep


text:
Bos di Profesia
Un kurso gratis di e programa: E Lus di Mundu
- Ken a traha mundu i hendenan ku ta riba djé?
- For di unda nos a haña nos beibel?
- For di unda Satanas a bini i ta ken ta e angelnan?
- Origen di piká i su remedi.
- Kon nos por ta salbá?
- Di Eden na Eden.
- Kiko shelu ta i na unda e ta?
- Kiko fiernu ta i na unda e ta?
- Unda e mortonan ta?
- Guera i diktadornan ta proba, ku Hesus su binida ta serka.
- Kon sa, kiko Dios ta spera di nos
- Señor su dia di deskanso.
- Kambio di e Sabbat.
- E segunda binida di Hesus.
- Ta semper malu pa horta?
- Mi mester intrega algun kos pa Hesus?
- E gran dia di huisio, kon serka di dje nos ta?
- Dios su kustumbernan di salúd pa kristiannan.
- E fin di mundu.
- Si un mucha muri sin boutisá, lo e ta perdi?
- Ta nesesario pertenesé na un Iglesia pa ta salbá?
- Siñalnan ku ta probá ku Hesus su binida ta serka.
- E piká inpordonabel.
- Bibando pa Hesus.


text:
Entrante 1 april 2013 a drenta na vigor e Ley riba trahadornan temporal (Landsverordening terbeschikkingstelling arbeidskrachten) cu ta stipula reglanan pa cu e sector di uitzendbureaus como tambe pa pone trahadornan disponibel cerca un tersera persona. Segun art. 2 un uitzendbureau no por pone trahadornan disponibel cerca un tersera persona sin un permiso otorga dor di Minister di Labor. Pa cu e ‘uitzendvergunning’ e ley tabata tin un areglo transitorio di 1 aña pues por a sigi opera como uitzendbureau pero pa e fecha di 1 april 2014 tur uitzendbureau lo mester dispone di un ‘uitzendvergunning’ pa por opera oficialmente como un uitzendbureau.Read more...
Departamento di Labor & Investigacion kier a duna un aclaracion riba e informacion cu a sali ultimo dianan den prensa riba trahamento di menornan di edad. No ta asina cu mucha of joven no mag traha. E ley su meta principal ta pa proteha un mucha of joven di haci trabounan cu por afecta su educashon, salud of seguridad.Read more...
Entrante 1 april 2013 a drenta na vigor e Ley riba trahadornan temporal (Landsverordening terbeschikkingstelling arbeidskrachten) cu ta stipula reglanan pa cu e sector di uitzendbureaus como tambe pa pone trahadornan disponibel cerca un tersera persona. Segun art. 2 un uitzendbureau no por pone trahadornan disponibel cerca un tersera persona sin un permiso otorga dor di Minister di Labor. Pa cu e ‘uitzendvergunning’ e ley tabata tin un areglo transitorio di 1 anja pues por a sigi opera como uitzendbureau pero pa e fecha di 1 april 2014 tur uitzendbureau lo mester dispone di un ‘uitzendvergunning’ pa por opera oficialmente como un uitzendbureau.Read more...
De Arbeidsverordening 2013 (AB 2013 no. 14) is per 1 april 2013 van kracht. De uitvoering van artikel 30, tweede lid, van de Arbeidsverordening 2013 is geregeld in het Landsbesluit registers Arbeidsverordening 2013, dat onder andere het model van het personeelsregister en de verplichting van de werkgever om dit te verstrekken aan de Directeur van de Directie Arbeid en Onderzoek (DAO) regelt.Read more...


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Category Archives: inspiracion
Djis Biba Bida
Ta zomer, na Hulanda, Y mi ta kinipi wowo, Cu bida.
Bida ta leuk! Continue reading
Posted in Amor, Articulo, Desaroyo di Bida, inspiracion Tagged pensamento, Poesia y Storia, sabiduria Leave a comment
Sosega na pas, sr. Mitch Henriquez
Nos no por cambia otro hende
Pero nos por ta un ehempel y inspiracion pa nan si.
Y poco poco sin cu nos mes ta ripara
E mundo ta cambiando Continue reading
Posted in Dios den bida diario, inspiracion, Nos Planeta Tagged A candle for Mitch, amor, Bida, Comunidad, Dios, educacion, famia, Mitch Henriquez Leave a comment
E mama cu a bira wela
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Continue reading
Posted in Amor, Articulo, inspiracion Tagged amor, dia di mama, famia, muhe, sub-conciencia, wela Leave a comment
Si Hesus por a wak bo di un distancia, kico e lo pensa di bo bida
E forma cu nos ta pasa e periodo di Cuaresma a cambia. Hendenan riba 50 anja por corda con antes nos no tabata come nada dushi den Cuaresma. Continue reading
Posted in Articulo, Dios den bida diario, inspiracion Tagged amor, balor, Comunidad, Easter, Hesus, Pasco Grandi, spiritualidad Leave a comment
Pensa otro y inspira bo yiu pa mira bunitesa den bida
Bo yiu tin derecho di crea su mesun sonjonan. Su caminda di bida. Wak su talento y interes. Gui’e y apoy’e. Continue reading
Posted in Articulo, inspiracion Tagged amor, arte, educacion, famia Leave a comment
Kada mucha tin su nochi
E poesianan di Karen D. Russel de Corrales ta manera un brisa suave di mainta. Nan ta bisa berdadnan grandi cu un suavidad cu ta transforma. Continue reading
Posted in Amor, Arte y Cultura, Dios den bida diario, inspiracion Tagged arte, Bida, bunitesa, calor humano, Comunidad, famia, Karen D. Russel de Corrales, Poesia y Storia Leave a comment
E buskeda pa un mundo inocente cu casi ya no ta existi.
e mucha cu ta e guardian di nos consenshi Continue reading
Posted in Desaroyo di Bida, inspiracion, Nos Planeta Tagged amor, Bida, calor humano, educacion, mucha Leave a comment
Sende un bela awe y bisa ‘danki’.
Tin asina hopi cos pa nos ta agradecido y toch nos ta lubida hopi biaha den nos rush di bida. Continue reading
Posted in Amor, inspiracion, Tips Tagged Bela, bunitesa, danki, wellness & lifestyle Leave a comment
Keintura Oranje, Union y Violencia
Un dia bo lo biba e momento magico aki na bo isla: pasobra Aruba ta un Dushi Tera!’ Continue reading
Posted in Desaroyo di Bida, inspiracion Tagged calor humano, spiritualidad, Union, violencia Leave a comment
E Tata ideal
Felis dia di tata na tur cu di un of otro forma ta cumpli cu e rol di tata Continue reading
Posted in Amor, inspiracion Tagged amor, Bida, dia di tata, mucha, pensamento, taboe Leave a comment


text:
Nos invitado den e programa aki ta Sra. Silvia Meijer-Marsera. Ela nase 17 Februari 1934 na Boneiru den e bario di Rinkon pero e tin hopi aña kaba bibá na Hulanda. Nos ta kombersa kune tokante su bida, su infansia i tambe e Boneiru di antes, espesialmente e bario di Rinkon.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Silvia Meijer-Marsera
Nos invitado den e programa aki ta Sra. Silvia Meijer-Marsera. Ela nase 17 Februari 1934 na Boneiru den e bario di Rinkon pero e tin hopi aña kaba bibá na Hulanda. Nos ta kombersa kune tokante su bida, su infansia i tambe e Boneiru di antes, espesialmente e bario di Rinkon.


text:
© 2014-2015 Stichting Jeugdwerk Jong Bonaire.................Contact.......................Webdesign donated by: Fundashon Bon Kousa
E mishon de Fundashon Jong Bonaire ta krea bon oportunidat pa futuro pa e hobenan de Boneiru. E Fundashon ta fundá na 1959. E programa pa despues di skol ta den funshon for di 1998; e kampamentunan den fakansi grandi a kuminsá na 1998, aktividatnan durante anochi i wikènt a inisiá meskos ku e Sentro Siña Biba Traha na 2013.
Na sentro Jong Bonaire hóbennan por siña kon hasi uso di un kòmpiuter, ta haña yudansa den trahamentu di tarea di kas i ta siña tokante na kultura. Nan por partisipá na aktividat i tayernan riba tereno di deporte, músika, arte i nan por partisipá tambe na entre otro proyektonan boluntario.
Siña toka un instrumento, partisipá ku brasbènt, siña traha un pelíkula kòrtiku pa pone riba You Tube ta algun di e aktividatnan. Si naturalesa ta atraébo, por pensa riba: konhuntamente hasi un pida playa limpi, protehá yerba di laman (lima), partisipá na e programa di Junior Park Ranger, traha den hardin i asta kria bestia. E posibilidatnan ta ilimitá.
Fundashon Jeugdwerk Jong Bonaire ta ofresé hóbennan di Bonaire, na un manera simpátiko, oportunidat pa siña habilidatnan nobo, pa deskubrí posibel interes pa sierto área di estudio i trabou i tur esakinan bou di guia di profeshonalnan entusiasmá ku ta guia hóben. Tambe ta organisá aktividat i tayernan pa mayornan i guiadónan.
Na sentro Jong Bonaire mèntòr i lider di hóben ta traha riba ampliashon di konfiansa propio i outo- konsenshi di e hóbennan. Ta yuda e hóbennan sigui desaroyá nan disiplina i responsabilidat.
Na e sentro nobo; Siña, Biba, Traha e adultonan hóben ta haña oportunidat pa traha na nan abilidatnan sosial pa hasi e paso pa bira independiente mas fásil.
Fundashon Jeugdwerk Jong Bonaire ta , pa gran parti, finansiá pa gobièrnu hulandes i esun lokal i pa medio di donashon di diferente fundashon. Nos mes ta perkurá pa 15% te 20% di nos presupuesto. Esaki nos ta hasi pa medio di rekoudashon di fondo i pidi donashon serka posibel sostenedó manera bo persona. Pa motibu ku nos ke sostené henter Bonaire ta trata di un suma konsiderabel. Lo ta di apresiá si bo koperá. Pa hasi un donashon, primi akí.
Desde 1998
For di lantamentu di e fundashon na 1998 mas ku 2.000 hóben a partisipá na aktividatnan di Jong Bonaire i aki ta sigui ekspreshonnan di algun di esnan ku a logra nan diploma di skol avansá:
“Disiplina. Esei ta loke mi a siña na Jong Bonaire ”
“Jong Bonaire a yudami diskubrí mi talentonan skondí ”
“A siñami rèspèt”
Jong Bonaire is a "Algemeen Nut Beogende Instelling" (ANBI) registered #823934081


text:
July 2015 20
MFK: Mañan Djasabra benta di lòt maratóniko na saliña 5 florin ku chens pa gana 2 outo!
Djasabra awor tremendo benta di lòt maratóniko na Saliña Lindhbergweg for di 10or di mainta te 8or di anochi ku Radio Mas live 10 ora largu. Kaya lo ta sera pasobra Starmotors NV ta bin ku sobra modelnan di outo HAIMA i GREATWALL pa abo por waknan, freinan i kumpra bo lòt pa 5 florin so so […]
Koriente ku vòltahe sumamente haltu suministrá dor di Aqualectra durante último simannan
Nos a komprondé ku den e último siman nan tras di lomba tin problemanan serio ku suministro di koriente ku vòltahe masha haltu mes na diferente área di Kòrsou kaminda e situashon di koriente haltu suministrá dor di Aqualectra ta kousando ku artefaktonan doméstiko i ekiponan den komplehonan industrial i komersial ta kimando. Mirando e […]
Gabinete Asjes i Jose Jardim (koalishon) ta haña 1 (onvoldoende) pa nan maneho finansiero di 2013
“Voorts menen wij (Algemene Rekenkamer) dat de ministeries van het Land wat betreft hun bedrijfsvoering niet ‘in controle’ zijn. Ook is de informatiewaarde van de jaarrekening 2013 onvoldoende. 1. De financiele informatie voldoet niet aan de eisen die de comptabiliteitslandsverordening (CV) en de Lv ARC stellen. 2. Het financieel beheer is niet op orde 3. De informatiewaarde is onvoldoende
MFK no ta permití pratikanan den gobernashon intransparente, nos lo sigui denunsiá e sistemátika pa probecho personal di e aktual Koalishon di PS/PAIS/PNP i Glenn Sulvaran
A buta hefe interino di DOW 29 luna un banda paso e koalishon aktual a tilde di a burla di lei di kontabilidat i ku e la aktua di forma froudulento. Awor ta resulta ku gobièrno ta buta un reunion ekstraordinario pa tuma desishonan intransparente ku ta kondusí na trahamentu di dilnan ku kompanianan ku […]
Minister ta bin minister ta bai, pero te ainda no tin solushon pa e problemátiko di benta di kas nan di “èks-Woningbedrijf SEMAKO”
Ainda tin un insertidumbre grandi ku kas nan di èks-Woningbedrijf SEMAKO ku despues di siere a bira Fundashon Kas Popular “FKP” y konsekuentemente e kas nan a pasa pa FKP. Kantidat grandi di e habitante nan aki tin e deseo di bira doño di e kas, pero te ainda no por trese un klaridat ni […]
Alex Rosaria ku su partido PAIS ke sende lus na kaya, miéntras ekonomia di su kas mes tin 31 luna den sukú
Insólito wak den un matutino ku lider di partido PAIS sr. Alex Rosario ta emití un komunikado papiando di situashon ekonómiko di Gresia. Esaki ta insólito teniendo na konsiderashon ku na 2014 Kòrsou a konosé un kaida di ekonomia di -1.1% i -0.5% den e promé kuartal di 2015, ku otro palabra Kòrsou su ekonomia […]
205 años – Viva la Independencia de Colombia
La Independencia de Colombia fue el proceso histórico que permitió la emancipación de Colombia del Imperio español, dando fin al período colonial. La primera fase de la guerra, de 1810 a 1816, se caracterizó por constantes luchas internas entre los defensores de la independencia. En 1811 las provincias de la Nueva Granada se conformaron en un nuevo Estado independiente, consistente en una confederación débil de aquellas provincias que […]
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: sub-conciencia
E mama cu a bira wela
Mi ta realisa cu e metanan grandi tin ora ta scondi den e cosnan chikito, manera e brasa di mi nietonan. Continue reading
Posted in Amor, Articulo, inspiracion Tagged amor, dia di mama, famia, muhe, sub-conciencia, wela Leave a comment
60 y no regrets
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Continue reading
Posted in Articulo, Desaroyo di Bida Tagged 60, amor, Bida, bunitesa, edad no ta conta, pensamento, sabiduria, sub-conciencia, taboe, trankilidad 1 Comment
E Mucha Autista, e Mucha Malcomprendi
Awe ta dia pa haja sa mas di Autismo. Ami ta e mucha cu ta mustra sano y bon. Mi a nace cu diez dede na pia y man. Pero tin algo diferente, algun caminda den mi mente, Y kiko e ta, niun hende no sa. Continue reading
Posted in Desaroyo di Bida, inspiracion, Wellness & Lifestyle Tagged amor, Autism Day, Autismo, Dia di Autismo, sub-conciencia Leave a comment
8 di Maart y un mundo cu mesun derecho pa tur
Na caminda pa Maart 8, Dia Internacional di Hende Muhe: Nos tur tin un sonjo, pa tin un bida felis. Circumstancianan di bida por evita esaki. Y toch nos tur tin derecho di sigi sonja… e ta e unico forma cu un dia nos por jega mas cerca di nos sion:’Un mundo cu mesun derecho pa tur’… Continue reading
E dulsura den bo propio curason
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Bon dia, con ta bay, danki, un brasa, mi ta stima bo, mi por juda bo? Continue reading
Conociendo Betico y sinjando di dje…
E gana pa conoce e ‘hende’ Betico Croes miho tabata e base pa e articulo aki. Conociendo nos historia, nos por determina nos futuro. Continue reading
Posted in Desaroyo di Bida, etica, inspiracion Tagged Betico Croes, Comunidad, pais, papiamento, pensamento, sub-conciencia Leave a comment
In de stilte van het leven
Ik heb even de tijd nodig om weer in de essentie van mijn eigen spirit te kruipen. Mezelf ‘zijn’. Schrijven is mijn manier om dit te doen. Delen van wat ik schrijf is mijn manier om misschien wel anderen in hun eigen denkproces te steunen. Is het zo, dan ben je welkom in mijn wereld. Continue reading
nos cultura di silencio cu ta choca nos…
Laga nos topa otro den situacionnan agradable, jena cu pas y bunita recuerdo.
Let’s not meet by accident! Continue reading
Posted in Articulo, Desaroyo di Bida, Dios den bida diario, etica Tagged Bida, Comunidad, famia, Ingrid Werleman, pas, sub-conciencia, taboe Leave a comment
Ora dolor di hende ta bira sensacionalismo: e accidente fatal na Solito.
Meta di e articulo aki no ta pa jusga ken ta fout of no, pasobra esey no ta mi tarea. Si ta importante pa nos mustra riba circumstancianan basta doloroso cu a hiba na e echo cu un persona a perde su bida y ami a pasa den un experencia cu nunca mi lo a desea di pasa aden. Esaki tambe ta asina doloroso cu no tin palabra pa splic’e. Continue reading
Posted in Desaroyo di Bida, Dios den bida diario Tagged Bida, Comunidad, educacion, Ingrid Werleman, sensacionalismo, sub-conciencia, taboe 2 Comments
Shelo ta habri…
Podise no tin bon, ni malo, solamente momentonan. Y un dia shelo ta bira trankil atrobe y lo tin pas den bida di cada hende…
Continue reading
Posted in Desaroyo di Bida, Nos Planeta, Wellness & Lifestyle Tagged Bida, Ingrid Werleman, pensamento, shelo, sub-conciencia Leave a comment


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: sabiduria
Djis Biba Bida
Ta zomer, na Hulanda, Y mi ta kinipi wowo, Cu bida.
Bida ta leuk! Continue reading
Posted in Amor, Articulo, Desaroyo di Bida, inspiracion Tagged pensamento, Poesia y Storia, sabiduria Leave a comment
60 y no regrets
Y di paden tin un stem cu ta bisa mi ‘Lo miho ainda tin cu bini.’ Y di esey mi tin sigur. Continue reading
Posted in Articulo, Desaroyo di Bida Tagged 60, amor, Bida, bunitesa, edad no ta conta, pensamento, sabiduria, sub-conciencia, taboe, trankilidad 1 Comment
Pentecoste, dia di pone palabra den accion
Djis pa awe, hasi un accion di amor y caridad. Pa un hende, pa naturalesa, pa e mundo, pa Dios… Continue reading
Posted in Desaroyo di Bida, Dios den bida diario, inspiracion, Nos Planeta Tagged amor, calor humano, naturalesa, pensamento, sabiduria, Spirito Santo, spiritualidad Leave a comment
E felicidad chiquito…
Ohala mas hende por realisa cu traha mas pa haja mas cos, no necesariamente lo hasi nos mas felis… como hende… nos no brasa nos television, ni nos BB, ni nos Facebook… nos por brasa otro hende… Ken abo a brasa awe? Continue reading
Posted in Desaroyo di Bida, Dios den bida diario Tagged amor, educacion, famia, Ingrid Werleman, sabiduria, spiritualidad Leave a comment
Ashaira Holistic Centre cu lesnan di Karin Krügel pa bo crecemento spiritual
Anja 2012, e anja di cambio pa humanidad. Shelo tin hopi asistencia cu nan kier duna nos. Nos tin cu sinja conecta y habri pa ricibi. Pero mas cu tur cos, sinja pidi y respeta…. Continue reading
Posted in Anuncio, Articulo, Desaroyo di Bida, Dios den bida diario, Nos Planeta, Wellness & Lifestyle, Workshops Tagged amor, Bida, calor humano, ciencia, Comunidad, educacion, Karin Krügel, sabiduria Leave a comment
E anochi di mas scur
Confrontacion y liberacion. Con hopi nan tin di hasi cu otro? Brasa bo sombra y habri camina pa lus… Continue reading
Posted in Desaroyo di Bida, Wellness & Lifestyle Tagged Ingrid Werleman, Poesia y Storia, pordon, sabiduria, sombra, spiritualidad Leave a comment
Dios
Pa Es cu ta kere den Dios, ningun explicacion ta necesario. Pa esnan cu no ta kere den Dios, ningun explicacion ta posible. – Autor: Desconoci (kizas ta Dios mes)
Mi ta marca bo number pa yamabo paso mi sa cu tur ora bo ta contesta pa scucha mi palabra. Bo number ta facil pa corda como cu….. Continue reading
Posted in Arte y Cultura, Desaroyo di Bida, Dios den bida diario, Nos Planeta, Tips, Wellness & Lifestyle Tagged Al Figaroa, amor, balor, Bida, bunitesa, calor humano, Dios, papiamento, pensamento, sabiduria, spiritualidad Leave a comment
Sinja bo yiu disciplina cu amor…
Tras di e aparencia duro di un mundo caotico, tin un universo conecta intimamente cu amor… Laga tur cos den su man. – Marianne Williamson
Rutina y reglanan husto nunca a danja niun hende. Yuda bo yiu discubri su talentonan, sinj’e norma y balornan. Bis’e cu e ta balioso den bo bida… Amor y disciplina… combina ta crea un futuro fuerte pa bo yiu… Dun’e, e merece y lo beneficia di dje!
Continue reading
Posted in Desaroyo di Bida, Nos Planeta, Wellness & Lifestyle Tagged amor, Bida, calor humano, educacion, famia, sabiduria, Workshop Leave a comment
Ciclonan di Bida
Ciclonan di Bida… nan ta hasi nos alegre of tristo of nos por sinja algo di nan… cu bida ta un proceso…. infinito…
Continue reading
Posted in Arte y Cultura, Desaroyo di Bida Tagged Bida, mente, pensamento, Poesia y Storia, sabiduria Leave a comment
Tuma bo mes na serio
Tin biaha nos ta siguie, tin biaha nos ta ignor’e, tin ora nos ta contento cu ne y na otro momento, ora cu e “faya”, nos ta culp’e.
….Abo sa kico e ta? Rosabelle Illes ta conta bo riba www.comprondiendobida.com Continue reading
Posted in Desaroyo di Bida, Wellness & Lifestyle Tagged balor, Bida, mente, sabiduria, spiritualidad, sub-conciencia, trankilidad 1 Comment


text:
Luna di concientisacion pa Prostaat
Bo tambe ta prepara pa cu November? Pa Gillette NOVEMbarba? Tur parti di mundo November ta e luna na unda cu ta concientisa tur hende homber pa asina corda riba nan test di prostaat pa asina percura pa detecta na tempo cualkier irregularidad cu por tin pa asina preveni y trata na tempo.
Akinan na Aruba hopi concientisacion ta wordo haci pa e hende muher y pa añas e atencion pa e hende homber no ta wordo menciona. Pero stadistica ta show cu no ta hende muher so ta wordo enfrenta cu cancer , pero homber tambe! Di esaki aña pasa tabata e prome aña cu Compra N.V. cu su marca Gillette kier a pone esaki den spotlight pa asina cuminsa concientisa tur hende homber aki na Aruba cu nan tambe por haya cancer.
Gillette NOVEMbarba ta un luna di concientisacion pa asina pensa riba tur cu afecta pa e malesa aki y tambe pa pone bo mes realisa cu tur hende y abo tambe por haya Cancer. Hopi importante pa cualkier irregularidad cu sinti na e curpa, cualkier dolor pa bishita bo doctor pa asina haci tur test pa asina preveni.
E aña aki manera aña pasa Gillette NOVEMbarba lo ta dunando su aporte na tur hende homber cu ta laga nan barba of mustachi crece. Cu cada potret cu upload riba facebook di Compra N.V. Gillette lo aporta cu Afl 3,- pa Koningin Wilhelmina Fonds cu ta haci excelente trabou na sostene tur e pacient y famia ora di tempo dificil. Nan trabou ta di balora pasobra nan ta hinca tempo voluntariamente pa asina duna support, material y gastonan pa por yuda tur esnan cu ta asercanan no ta bin gratuitamente y pa cu esey nan mester di tur yudansa cu tin pa asina crea fondo pa por yuda e comunidad. Pa yuda Koningin Wilhelmina Fonds creciendo un barba of un mustachi pa concientisa e luna aki cu cancer cu ta afecta nos hende homber mu especialmente prostaat. Subi www.facebook.com/compranv pa asina haya mas informacion y pa upload un potret. E muhernan tambe por upload un pic creando un barba of un mustachi traha of pinta pa asina show support na tur e comunidad masculino.


text:
Pa di 4 aña Caliente FM 90.7 ta organiza "#MusicForEducation", un #radioton di 24 ora unda e team di Caliente ta wada riba bo donacion sea den efectibo of cu articulo di skol pa asina nos muchanan di #FundacionPa NosComunidad!
Trese bo donacionnan na nos oficina of pasa dia 7 y 8 di augustus serka nos pa apoyanos cu e bunita causa aki!
Pen, potlood, lineaar, slijper, agenda, tas, kleur potlood, stifts, y tur otro artikulo di skol por wordo dona pa asina duna nos muchanan un feliz #BackToSchool!
Trese bo donacion y hanja un cd cu e canticanan mas HOT!
#MusicaPorEducacion #CalienteCuComunidad #calienteConLaComunidad #JuntosPodemos #AyudanosAayudat
calientefmaruba
4
0


text:
Bon bini na e website di The Jolly Walkers Curaçao.
The Jolly Walkers Curaçao ta e prome klup di kanamentu organisa i ta eksistí for di aña 1987. E aña aki nos klup ta kumpli 28 aña di eksistensia. (pa mas informashon lesa nos historia).
Tur djamars i djaweps nos ta kana diferente rutanan i distanshanan riba nos isla. Tambe nos a organisá diferente evenementunan sosial pa nos miembronan i invitadonan.
Hasi bo mes di kas i disfrutá di e diferente informashonnan ku nos tin riba nos website ku tin posibilidat pa bo tuma kontakto ku nos, yena bo formulario pa bira miembro of inskribi pa kualke kaminata/aktividat ku The Jolly Walkers organisa pa publiko.


text:
Den e bario Rincon a biba un señora hopi spesial: Mathilda Piar. Su nomber di kariño tabata Shon Tida. E tabata spesialisá den trahamentu di zet’i koko. Te asta den botika tabata bende su zet’i koko. Fuhikubo a filma shon Tida durante henter un proseso di trahamentu di zet’i koko.
Produkshon: Fundashon Históriko Kultural Boneriano
Durashon: 11 minüt
Fuhikubo ta presentá: Nos Herensia (Parti 2) zet’i koko
Den e bario Rincon a biba un señora hopi spesial: Mathilda Piar. Su nomber di kariño tabata Shon Tida. E tabata spesialisá den trahamentu di zet’i koko. Te asta den botika tabata bende su zet’i koko. Fuhikubo a filma shon Tida durante henter un proseso di trahamentu di zet’i koko.


text:
Digicel ku multiple promoshon pa Dia di Mama
Regal’é un bunita telefon of gana un sena i un masashi pa 2 persona:
Digicel ku multiple promoshon pa Dia di Mama
WILLEMSTAD: Dia di Mama ta aserkando i Digicel un bes mas ta presentá diferente oferta ku sigur lo fasilitá eskoho di e regalo ideal. Aunke ku selebrashon di Dia di Mama mester ta muchu mas profundo ku ‘dunamentu di regalo’ tòg ta e tradishon pa kompañá e bon deseonan ku un kariño. Ademas di esaki, Digicel ta dunabo chèns di gana un sena pa 2 persona kual tambe por wòrdu añadí na e regalo pa Dia di Mama.
Bishitá Digicel pa e tremendo promoshon dediká na Dia di Mama; tin telefonnan kuminsando for di 89 florin. Asina por hasi menshon di e Alcatel OT 4015 pa 89 florin of Alcatel OT 6037 un modèl fásil i nèchi pa mama pa 209 florin. Tambe tin e Samsung G313 pa 149 florin, DL 750 pa 129 florin, BLU Studio 5.0 2 pa 249 florin of e BLU Life Play 2 pa 259 florin. Tin un telefon ku ta fit den tur budgèt. Tur preis ta inkluí un plan di data. Naturalmente pa probechá di e promoshon super atraktivo aki tin algun kondishon aplikabel. E Promoshon pa Dia di Mama ta bálido na Teleneeds i Radioshack tambe.
Gana un sena pa 2 persona na Fuoco Italian Chophouse, Karakter Beach Lounge, Papagayo Curaçao and Primas Restaurant na momentu ku bo kumpra un di e telefonan ariba menshoná. Tur dia lo selektá un ganadó; lo tuma kontakto kuné via telefòn i anunsiá esaki riba Facebook. Pues, lo tin 5 ganador. Kada un lo risibí un kadóbòn di un sena pa 2 persona. Promoshon ta bálido te ku 8 di mei 2015. Full Body Massage pa 2 persona na Feel Rite: tin un promoshon riba Social Media tambe na unda ku por pone un potrèt i/òf un teksto ekspresando bo kariño pa Mama. Usa e ‘hashtag’ #ExtrordinaryMom i gana un ‘fullbody massage’ pa 2 persona.
Digicel ta ofresé multiple manera pa hasi e selebrashon pa Dia di Mama aun mas spesial. Bishitá Digicel, Teleneeds òf Radioshack pa un bunita telefon den oferta i partisipá na un di e kampañanan. For di awor, Digicel ta deseá tur mama na Kòrsou un Felis Dia di Mama.


text:
DIGICEL TA LANSA KAMPAÑA PA ATLETANAN SPESIAL PARTISIPA NA WEGANAN OLIMPIKO
Den pleno preparashon pa un soño Olímpiko
DIGICEL TA LANSA KAMPAÑA PA ATLETANAN SPESIAL PARTISIPA NA WEGANAN OLIMPIKO
Komunidat di Kòrsou tambe por kontribuí
WILLEMSTAD, Kòrsou – 7 di febrüari 2011: Nos atletanan di Olimpiada Special, ta den nan pleno preparashon pa nan partisipashon den e Weganan Olímpiko na Gresia ku lo tuma lugá den luna di yüni di e aña aki. E atletanan i e organisashon di Spesial Olympics manera kustumbrá por konta ku gran sosten di Digicel pe semper yega na nan metanan. Pa e motibu aki, Digicel, fuera di nan donashon di tur aña, a lansa un kampaña di SMS pa rekoudá mas fondo pa nan biahe dunando chèns na nos komunidat pa tambe hasi un aporte.
Pa lansa e kampaña aki, Digicel a invitá e atletanan huntu ku e organisashon di Special Olympics pa un enkuentro sosial kaminda Digicel a duna un splikashon amplio di e kampaña i alabes a hasi entrega di un sportbag pa asina e atletanan por entrená pa nan ta bon prepará pa Gresia.
Pa kontribuí na nos atletanan, klientenan di Digicel por manda un SMS ku e palabra GREECE pa e number 2011. Kada SMS ta kosta Naf. 1,- i tur entrada ta dediká na Spesial Olympics.
Tambe por yuda Special Olympics dor di atendé nan Movie Night dia 17 di febrüari 2011, ku lo tuma lugá na Cinemas Curacao ku e pelíkula titulá: The King Speech, ku aktuashon di Colin Firth. A presentá e pelíkula aki pa tantu nominashon komo premiashon. Preis pa karchi ta Naf. 50,- pa persona i ta inkluí un limonada i popcorn grátis i tambe lo rifa diferente premio na porta.


text:
Ofertanan realmente ekstraordinario
Selebrá, Regalá i Konektá ku Digicel e Pasku aki
Ofertanan realmente ekstraordinario
WILLEMSTAD, Kòrsou- Desèmber 2014: E palabra sentral pa Digicel e temporada aki ta ‘union’, despues di lansa nan kampaña dediká na retnan sosial, Digicel ta sigui selebrá ku Kòrsou e temporada aki. Ku e lema “Christmas Together” (Pasku Huntu) Digicel ta mantené e komunidat di Kòrsou konektá. “Esensia di e temporada aki ta pa nos kompartí ku otro, konektá ku famia i amigunan den eksterior, selebrá ku esnan mas serka di kas i naturalmente hasi interkambio di un regalo- esaki ademas di e nifikashon spiritual ku nos ta duna e temporada aki”, di akuerdo ku Shayenne Rock, ehekutivo di merkadeo pa Digicel.
Preisnan atraktivo:
Klaro, e regalo perfekto pa e temporada aki ta Digicel tin’é. A prepará un gran kantidat di oferta, ideal pa e temporada navideño; tin algu pa tur hende i ku ta ‘fit’ den tur budgèt. Asina por menshoná, e Samsung S5 mas 6 luna di data pa Naf. 1539.00, DL Range nobo mas 1 luna di data pa solamente Naf. 150.00 òf e popular BLUE Life Play 2 mas 1 luna di data pa Naf. 359.00 i na kada kompra di prepaid bo tin chens di gana sea 1 aña, 6 luna of 3 luna di data ku nos prepaid raffle.
Djis yena e kupon i deposita esaki na un di nos storenan pa bo ta aden. Lo saka e felis ganadornan dia 9 di yanüari 2015. Pa esnan ku ke ‘bai’ postpaid a diseñá algun pakete hopi atraktivo; risibí 50% di deskuento riba bo plan di data i skohe entre un smartphone Alcatel OT-6032 òf Alcatel OT-6037. Bo ke regalá bo mes e mihó regalo pa Pasku? Awèl, suskribí pa un plan di dos aña pa e servisio postpago di Digicel i disfrutá di tur fasilidat i komfortabilidat. E ofertanan aki ta bálido te ku 10 di yanüari 2015.
Premionan Semanal:
Semanalmente Digicel lo duna su klientenan oportunidat di gana premionan atraktivo. Rekargá, Aktivá i Gana! Ser un ganador e temporada aki ta fásil; rekargá ku 10 florin òf mas of aktivá un plan di data di 30 dia i partisipá. Dor di depositá e kupòn ku bo ta risibí na momentu di bo kompra na Digicel òf na un di su dilernan. Por depositá e kupòn na kualke establesimentu di Digicel. Premionan ta varia entre, telefonnan smartphone, krédito -minüt òf data grátis. Lo saka premio dia 9 di yanüari.
Kampaña riba Facebook:
Digicel ta invitá henter komunidat pa partisipá aktivamente na e kampaña riba retnan sosial; hasi uso di Bo smartphone i graba un video di 15 sekònde, usando 12 dia di Pasku (“Twelve Days of Christmas”) komo e tema pa demostrá ku union ta e ingrediente prinsipal pa un Pasku ekstraordinario. Tur dia- te ku 12 di desèmber, klientenan di Digicel lo risibí un tema pa nan video. Temanan por varia entre; famia, kompartí, amor, alegria, pas i amistat. E klientenan por upload nan video via un video app riba Digicel su página di Facebook pa asina e famia mundial di Digicel por wak’é i vota p’e. Kada video ku wòrdu aprobá lo risibí krédito grátis di Digicel komo muestra di apresio. Durante di e kampaña aki, klientenan por gana premionan masha atraktivo, e.o smartphones i e posibilidat pa nan video forma parti di Digicel su propaganda di Pasku. E propaganda aki lo pasa na televishon riba dia di Pasku i tambe lo kompartié riba medionan di komunikashon sosial.


text:
Cuanto cos nos por conta di e ‘grandi’ Elis Juliana. Riba su website tin asina hopi bunita cos bunita scirbi di su bida.
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Un tiki di e bida di e mucha Elis Juliana:
Opservadó:
For di mucha Elis ta un opservadó minusioso. E ta drenta Jonge Wacht kaminda e ta haña un disiplina masha útil pa su futuro, e ta deklará. “Verkennerij ta pa esnan ku plaka. Nan tabata mira Jonge Wacht komo sekundario. Pero bo ta lesa revista, literatura ku bini for di Hulanda, manera Hou en Trouw. Bo ta siña mil i un kos, pero esun prinsipal: bo ta haña un balor propio ku bo imaginashon di logra algu…un dia, e gana di subi. I tòg bo n’ ta sinti bo inferior pa motibu di bo pobresa na kas. P’esei semper m’a keda konsiderá mi situashon pober na kas komo un rikesa. Straño no, e mésun pobresa ekonómiko ei ta un rikesa mental. Pasobra bo ta haña bo ta inventá, eksplorá bida sin sèn.” Juliana ta kanta den kor Zingende Jeugd na Pitermai, e ta toka den banda di Jonge Wacht i kanta den kor di misa di Pitermai.
Bola
Den mi bola di kristal
mi ta mira den futuro.
Den mi orea sapu ta yora
un kantika di mizeria.
Mi ta mira mi próhimo
disfrasá na eskeleto
lorá den klechi di papel
ta kana tene na muraya.
Mi ta mira un pareha
ta gatia subi trap’i Kranshi.
Madrina a keda ’bou ta pela
kabaron di awa dushi.
Mi ta mira un entiero.
Kuater hòmber ku machete
ta karga morto di moral
lorá den blach’i ramakoko.
Mi ta mira kakalaka sali
fo’i pipanan frusá di Isla.
Un imahen kibrá ta parti
komunion pa totolika
I den fondo leu ayá
lamá di dignidat a seka.
Nos ta hunga ‘tapa kara’
Hasi bèrgwensa ta pa Dios.
Elis Juliana OPI-III:82


text:
Nos invitado den e programa aki ta Francelina Winklaar. Nos ta entreviste na su kunuku na Tra’i Montaña i ta kombersa kune riba su bida, e bida na Tra’i Montaña antes i su trabou nan ku ela hasi.
Produkshon: Fundashon Históriko Kultural Boneriano
Durashon: 56 minüt
Fuhikubo ta presentá: Francelina Winklaar
Nos invitado den e programa aki ta Francelina Winklaar. Nos ta entreviste na su kunuku na Tra’i Montaña i ta kombersa kune riba su bida, e bida na Tra’i Montaña antes i su trabou nan ku ela hasi.


text:
Un gran parti di violencia ta keda scondi. Muchanan tin miedo di papia pa miedo di straf. Pa elimina abuso di mucha y garantisa respet pa e derecho di mucha ta primordial pa pone su famia central. Ta primordial pa garantisa e condicionnan necesario pa e mucha por lanta den un ambiente sano y jena cu inspiracion y amor genuino.
E ta cuminsa cu concientisacion cu abuso den cualkier forma ta crea heridanan permanente. Pa e motibo aki mester percura pa abuso NUNCA tuma lugar. Educacion y informacion cu ta jega na e curason ta e unico cos cu por stop abuso di mucha.


text:
Huidige artikelen
dinsdag 7 juli 2015 - Entrante 8 di juli 2015 e tarifa di BAZV ta 2%
E tarifa di 1% ya no lo ta valido mas
ORANJESTAD – Departamento di Impuesto ta informa cu entrante 8 di juli 2015 lo drenta na vigor un cambio den e ley di belasting yama 'Ordenansa nacional di belasting destina pa AZV' (Landsverordening bestemmingsheffing AZV) en corto 'BAZV'. E cambio di ley ta encera cu e actual tarifa di 1% ta bira 2%.
Manera conoci, e empresarionan ta esnan cu tin cu paga BAZV na Departamento di Impuesto.
Ta importante pa e clientenan aki tene cuenta cu e tarifa nobo di 2% na momento di haci declaracion y pago di BAZV di e luna di juli, na augustus proximo.
En conexion cu e cambio di tarifa di BAZV, ta necesario tambe pa haci cambio den e formulario di declaracion. Actualmente Departamento di Impuesto ta haciendo e preparacionnan necesario y dentro di poco e comerciantenan lo ricibi e pakete cu e formularionan nobo valido pa e periodo di juli te cu december 2015.
Gerencia di Departamento di Impuesto
7 di juli 2015


text:
DIGICEL A RISIBI LISENSIA PA KUMINSA OPERA NA NAURU
DIGICEL A RISIBI LISENSIA PA KUMINSA OPERA NA NAURU
Na Ougùstùs nan ta lansa e promé ret di selular riba e isla
WILLEMSTAD/KRALENDIJK – 30 di Yüni, 2009: Digicel, siendo e kompania di selular ku mas ta kresiendo den Oséano Pasífiko a konfirmá resientemente ku ila risibí un lisensia pa por operá un ret di GSM na e Repúblika di Nauru. Esaki den kuadro di su plannan pa ekspandé su ret di selular GSM den e region Pan-Pasífiko.
E último atkisishon aki ta fortalesé e posishon di Digicel den e region i ta bira un logro grandi pa e kompania ku awor a bira e promé proveedor di komunikashon mobil na Nauru. Digicel Nauru lo ofresé servisio di selular pagabel, inovativo i aksesibel ku ta kumpli ku e deseonan di e pueblo.
E repúblika di Nauru ta situá den Oséano Pasífiko nèt nort di Salomon Islands i solamente 40 kilometer zùit di e evenar. E isla mes ta 21 meter kuadra ku un populashon di apénas 10 mil habitante ku ta papia Naurano i Ingles. Te ku awor, e isla no konosé servisio di komunikashon di selular.
E entrada di Digicel na Nauru ta demostrá nan presensia den e region Pan- Pasífiko, meskos tambe un logro importante pa establesé e promé ret di GSM na Nauru. Nauru awor por kuminsá gosa di benefishinan di e ret konsiderá komo “state of the art” brindando mas aksesibilidat i preisnan pagabel den e merkado di telekomunikashon.
E Gobièrnu di Nauru a traha huntu ku Digicel durante e último 6 lunanan pa por a finalisá e proyekto aki ku awor lo mester transformá e bida di e habitantenan di Nauru. Ministerio di telekomunikashon a informá ku a entrega Digicel un lisensia pa por operá un ret di GSM pa sirbi e pueblo.
Nauru ta e di 6 merkado di Digicel den Pasífiko, ku operashonnan eksistente na Papua New Guinea, Vanuatu, Fiji, Tonga i Samoa. Por bisa ku Nauru awor ta e di 32 merkado internashonal di Digicel. E ret mas grandi i mihó a sa di trese un kambio drástiko den e industria di telekomunikashon den e área di Oséano Pasífiko. Tambe e kompania a sa di perkurá pa un empuhe fuerte pa e ekonomianan di henter e region.
Si tur kos sigui segun plannan, Digicel lo lansa su servisionan ofisial na Nauru entrante Ougùstùs 2009. E plannan ta pa lansa servisio di hasi yamadanan via e plataforma di GSM i na mes momento lo lansa servisionan di Internèt i transmishon di data via e plataforma di GPRS/EDGE. Ta pa promé bes ku habitantenan di Nauru lo tin akseso na e tipo di servisionan inovador aki.
Digicel Pacific ta un kompania ruman di Digicel Group, ku ta e kompania di selular di mas grandi den henter Caribe i un partisipante nobo den Sentro Amérika. resientemente Digicel Group a selebrá lansamentu di su di 31 merkado na Panamá miéntras ku na Jamaica a selebrá nan 8 añanan di eksistensia.
Desde su lansamentu na Novèmber 2006, Digicel Pacific a sa di krese i kombertí su mes den e operador di servisio di selular ku mas ta kresiendo den e region Pasífiko ku operashonnan na Samoa, Tonga, Vanuatu, Papua New Guinea i Fiji.
FIN


text:
Grabashon di Programanan di Bon FM
Bon uso di Papiamentu (04 aug)
Mei ora pa bo salu (08 aug)
E siman aki na Aruba (08 aug)
App pa skucha Bon FM
riba bo mobile
Nos titularnan di Notisia Bon FM (19 ougustus 2014)
Outoridatnan a hasi tres
Nos titularnan di Notisia Bon FM (19 ougustus 2014)
Outoridatnan a hasi tres
Nos titularnan di Notisia Bon FM (19 ougustus 2014)
Outoridatnan a hasi tres
Nos titularnan di Notisia Bon FM (13 yuli 2015)
Mester bini ku investigashon pa solushona kuestion di idioma di instrukshon den enseñansa i ensean
Nos titularnan di Notisia Bon FM (13 yuli 2015)
Mester bini ku investigashon pa solushona kuestion di idioma di instrukshon den enseñansa i ense
Nos titularnan di Notisia Bon FM (10 aug 2015)
WEB ta hasiendo trabounan pa mehora ret i kalidat di awa.
MAnager di Business unti di awa tin atenshon pa situashon di awa na Rincon.
Segun MPB, frakshon di e partido den Konseho Insular ta tuma su trabou di hiba oposishon na serio.
E organisashon KITLV ta bai hasi un investigashon di opinion grandi tokante e relashonnan den Reino i e kambionan despuer di 10 10 10.
TCB ta kontinua ku su enfoke riba media sosila pa promove Boneiru.
SHIF ta duna atenshon na dia di hoben djarason.


text:
Ingaande 1 april 2013 is de Arbeidsverordening 2013 (AV 2013) ingevoerd. Op grond van de artikelen 28 en 30 van de AV 2013 is de werkgever verplicht een afschrift van zijn arbeidslijst te zenden aan de Directeur respectievelijk een personeelsregister op verzoek van de Directeur.Read more...
Pa medio di e comunicado di prensa aki Departamento di Labor & Investigacion kier a duna informacion encuanto oranan di trabou liber pa por eherce derecho di voto riba dia di eleccion venidero segun e Ordenansa Electoral (Kiesverordening).Read more...
Anuncio: trahamento di shift segun e Ordenansa Laboral 2013 (OL 2013)
Departamento di Labor y Investigacion ta desea di duna informacion tocante e ley laboral cu ta regarda entre otro trahamento den shift. Entrante 1 di april 2013 a drenta na vigor e OL 2013. E ley aki ta regla diferente topico, por ehempel e orarionan permiti pa traha, e dianan di sosiego y e compensacion pa overtime. Un di e cambionan cu OL 2013 a trece cune ta e introduccion di e sistema di traha shift (ploegenarbeid) den sectornan cu no ta horeca, casino of continuo.Ta trata di un sistema pa brinda flexibilidad den cierto sectornan pa por traha riba diadomingo y algun dia di fiesta, sin mucho gasto halto di personal pa e dunado di trabou.Read more...
Pa promer biaha Departamento di Labor y Investigacion (DAO), riba peticion di Minister di Turismo, Transporte y Labor, a realiza un Encuesta Laboral na november 2011. E encuesta aki ta un investigacion entre e viviendanan na Aruba. Den cooperacion cu Oficina Central di Estadistica (CBS) a realiza e investigacion aki den forma aleatorio. Meta di e encuesta ta pa midi e desaroyonan recien riba mercado laboral. Conceptonan importante cu a wordo midi pa medio di e encuesta ta: indice di desempleo, tamaño di e poblacion laboral, cantidad di poblacion buscando trabou y e grado di participacion.Read more...


text:
Desde 1 oktober 2013 a amplia e servicio cu helpdesk y fastdesk DIMAS. E ampliacion aki ta ensera cu DIMAS lo sigui reparti numbernan pa e servicionan aki continuamente y sin limiti sea cu ta parti di mainta of ta parti di atardi.
Pa medio di e comunicado di prensa aki ta bolbe recorda di e cambio aki. Pues en corto esaki ta ensara cu tur cliente por ta sigur cu nan lo ser atendi segun orden di yegada si nan acudi na DIMAS
entrante di 7:30 am pa 11:00 am y di 1:00 pm pa 3:30 pm pa ser atendi sea na Helpdesk DIMAS of Fastdesk DIMAS, depende di e servicio cu e cliente ta desea di tuma. Si ta pa servicio di helpdesk DIMAS lo bo haya un ticket cora y pa servicio fastdesk DIMAS un ticket blou.
Ticket cora sevicio di Helpdesk DIMAS
Helpdesk ta asisti tur keho/reclamo, entrega di permiso temporario / indifini, comprobante di admision temporario na Aruba y entrega di carta restitui di postkantoor.
Ticket Blou servicio di Fastdesk DIMAS
Fastdesk lo asisti tur peticionan di carta di re-entrada, prolongacion di estadia turistico, restitucion y duplicado.Tene cuenta pa cumpli cu e requistonan cu ta riba lista conforme e respectivo peticion.
Meta di reparti numbernan continuo (sin limite) ta pa brinda tur e clientenan un servicio mas eficiente y cordial y di es manera aki evita cu tin aglomeracion innecesario di clientenan cu ta bin for di trempan pa garantisa cu nan ta ser yuda. Tur cliente por ta trankil cu nan lo ser atendi. Asina DIMAS ta pone clientenan central y ta garantisanan cu nan lo haya servicio cu nan tin derecho riba dje.
Aruba, 14 januari 2014


text:
Sr. Parlan ta e feliz prome ganado di Digicel “Christmas Grocery Bag”
E prome ganado di e campaña di Fin di Aña
Sr. Parlan ta e feliz prome ganado di Digicel “ChristmasGrocery Bag” di mil florin na Ling & Sons Supermarket
Na momento cu Digicel a lanza su campañafenomenal di ‘Digicel Christmas Grocery Bag’, un cantidad di clienteautomaticamente tabata participa den e campaña, na moemento cu nan recarga cu Afl.10,- of mas. E ganado di e campaña pa e siman aki a resulta den persona di sr. Parlan, cu a gana Afl.1000,- di Gift Certificate pa haci su compra na Ling& Sons Supermarket.
E promocion aki a cuminsa dia 20 di novembery lo termina dia 20 di december proximo. Tur siman Digicel lo saca un ganadorandom, entre e clientenan cu ta recarga Afl.10,- of mas. Entre mas biaha bo recarga, mas chens bo tin pa gana e suma di mil florin den e supermercado enorme di Ling & Sons Supermarket, cu tin un balidez di 3 luna despues di efecha di expedicion. Cada cliente por gana un biaha so y awo falta 4 ganado maspa saca y haci nan temporada uno mas alivia, cu e campaña fenomenal di ‘Digicel Christmas Grocery Bag’.
Pues recarga bo saldo awe mes cu Afl.10,- of mas yparticipa automaticamente den e campaña y bira e siguiente ganado feliz diDigicel.


text:
O Perfil Sicológico di un KKKolonial raSSista
Ayera,
rumán den lucha Ramfis Martir a publicá un enlace riba Facebook di KRO
Brandpunt, titulá Het Geheime Bankiersgenootschap. Paulatinamente a surgi un
discushón entre Ramfis Martir y e KKKolonial raSSista GelD Dekker, o Dekker van
GelD manera nós a bin ta llamé.
Otro
caminda, Dekker van GelD ta publicá lo siguiente, qu nós ta publicá pa medio di
un screenshot (como prueba):
Lesando
e diatriba KKKolonial di Dekker van GelD, tá evidente qu e texto tá conectá na
otro cu nada otro qu SPECULASHÓN.
Quico e
reacshón di Dekker van GelD riba e tópico qu Ramfis Martir ta publicá tocante
banquéronan na mundu, tin di aber cu su diatriba KKKolonial raSSista?
Wèl,
mientras den su diatriba KKKolonial raSSista e ta SPECULÁ, den su reacshón riba e tópico di banquero, e tá ACUSÁ Ramfis Martir di tá SPECULANDO riba un
supuesto conspirashón internashonal di banquero. Dekker van GelD ta SPECULÁ bai
gol sin ningún prueba, mientras di Ramfis Martir e ta exihí prueba concreto. E
screenshot:
Nós a
dicidí di reacshoná, no riba Dekker van GelD, pasobra al fin y al cabo quen tá
Dekker van GelD.
Relevante no tá Dekker van GelD, sino e venenu KKKolonial raSSista qu e ta
representá y qu ta influenshá hende. Jis bai Dekker van GelD su página riba FB
y observá cuantu di nos héndenan ta ila fini cu Dekker van GelD.
E ehercicio
aquí tá un manera mas pa laga mira con exponé e patología di un KKKolonial
raSSista manera Dekker van GelD. No tá e promé be qu nós ta haci e.
Nós ta compilá loque, sin mayó redacshón (un que otro eror
tipográfico y omishón), nós a pone riba e wall di Ramfis Martir. Nós a
combiná e téxtonan cu un reflecshón riba e supuesto himno qu e fráter
KKKolonial Radulphus a componé. E lector lo ripará paquico a combiná e
diferente téxtonan.
Hermano Ramfis, poco
ratu pasá e KKKolonial GelD Dekker (o sea un Dekker van GelD) a scirbi:
Gaat de regering de wil van het volk
eerbiedigen of volgt er een staatsgreep?
PS heeft al meerdere malen aangegeven dat ze
een dictatuur voorstaat en de democratie aan de kant wil zetten. Hun ideaal model
is Stalinistisch communisme met een sterk rascistisch accent.
De media hebben de laatste tijd regelmatig
onderscheppingen van wapenzendingen gemeld. Hadden die iets te doen met het
gekoesterde staatsgreep ideaal?
Het Koninkrijksoverleg is een aanzegging dat
Curacao niet van plan is zich te houden aan de Rijkswetten, dat staat dus
gelijk aan hoogverraad.
Ata
e KKKolonial aquí ta SUGERI algu qu e NO por comprobá y abo e ta bisa awor qu
bó ta predicá nònsèns (klinkklare onzin el a llam'é).
No pèrdè bo tempu!!!
Di dos
Reacshón
Su locura KKKolonial, su
méntiranan, su suposishonan, su SPECULASHONAN sin prueba! tá e resultado di un
KKKolonial qu sa qu su reino poco poco tá llegando su final. Tá convulshón di
un animal moribundo.
Di Tres
Reacshón
Di e raSSista aquí, mí
tin solamente e siguiente observashón:
E, como sobrebibiente hudiu di e holocausto
nazi maKKKamba alemán, méster sa mihó qu hunga papel di CÓMPLICE, COLABORADÓ y APOYADÓ di
precisamente e BURDUGU NAZI MAKKKAMBA qu e y nós TIN EN COMUN.
Dekker van GelD tá un hudiu BOBO, pasobra ni masque cuantu e
lembe, colaborá na final día E, hudiu, TA QUEDA E META FINAL DI NÁZINAN QU NO TA CONSIDERÁ NAN TRABOU DI EXTERMINASHÓN DI HUDIU COMO UN TRABOU CONCLUÍ!
Sí, e méster por sa mihó!
Di
Cuáter Reacshón
Nós ta re-producí e
texto anterior di Dekker van GelD pa un análisis còrticu.
Gaat de regering de wil van het volk
eerbiedigen of volgt er een staatsgreep?
PS heeft al meerdere malen aangegeven dat ze
een dictatuur voorstaat en de democratie aan de
kant wil zetten. Hun ideaal model is Stalinistisch communisme met een sterk
rascistisch accent.
De media hebben de laatste tijd regelmatig
onderscheppingen van wapenzendingen gemeld. Hadden die iets te doen met het
gekoesterde staatsgreep ideaal?
Het Koninkrijksoverleg is een aanzegging dat
Curacao niet van plan is zich te houden aan de Rijkswetten, dat staat dus
gelijk aan hoogverraad.
Na
promé lugá, Ramfis, KKKolonialismo maKKKamba tá raSSismo maKKKamba den máximo
forma y expreshón. Por lo tanto e KKKolonial Dekker van GelD, defendiendo
dictadura KKKolonial, pa su mero condishón KKKolonial, tá un raSSista.
Na di dos lugá NINGÚN lucha independendista, méster
di hustificashón. Pasobra quico mas inhustu, inaceptábel y intolerábel qu
OCUPASHÓN KKKolonial raSSista maKKKamba, ya pa cuátershen aña? Y quico mas hustu qu lucha CONTRA loque tá inhustu?
NA di tres lugá. 400 aña di ocupashón KKKolonial
raSSista maKKKamba -400 AÑA!!!!- tá DICTADURA den su MÁXIMO EXPRESHÓN, tá
FASCISTA, RaSSista (KKKolonialismo = raSSismo). Por lo tanto:
FASCISMO + raSSismo = NAZISMO.
P’esey comandante Marcel
Kross sémper a argumentá qu nazismo no a nace na Alemania nazi siglo pasá, sino
den e cámponan di concentrashón maKKKamba entre otro na África, Indonesia, Brazil, Sürnám
y Antilla.
Por compará 400 aña di ocupashón KKKolonial NAZI
raSSista maKKKamba cu ocupashón Nazi di Hulanda? No por compar'é pasobra den
tur sentido di palabra y echo, 400 aña di ocupashón KKKolonial nazi raSSista
maKKKamba tá PIÓ.
Esey Dekker van GelD ta defendé.
Di
Cincu Reacshón
Quico mas e ta defendé? E
anterior "himno di Kòrsou" componé pa e fráter KKKolonial Radulphus,
tá emblemático, simbólico pa loque Dekker van GelD ta defendé y representá.
E himno di Radulphus:
Den toer nacion nos patria
Ta poco conocir
Den di laman inmenso
El ta para scondir;
Ma toch nos ta stiméle
Ariba toer nacion,
Su gloria nos ta canta
Di hinter nos coerazon.
Nos tera ta baranca
E solo ta kima;
Pobreza ta nos suerte
I bida ta pisá;
Ma dusji ta di biba
Trankilo, sosegá,
Gozando di fabornan
Di un tera respetá
Ni un ley di tiranía
Ta primi nos pisar.
Bandera di Hoelanda
Ta cubri nos hogar.
Un reina poderosa,
Wil'mina di Nassau
Coe manoe generosa
Ta goberna nos Corsouw
Dios spaar nos dusji tera,
Nos tera di Corsouw;
Dios spaar nos fiel bandera,
Bandera: rood, wit, blauw.
Dios spaar nos Wilhelmina,
Nos reina bienestar;
Dios spaar nos pober pueblo,
Su pueblo fortunar.
Un análisis breve:
"Ma toch nos ta stiméle" = Tá un pida
baranca, scondí. Ya, no tin moda di haci, una bes nós tá riba e pida baranca
aquí, laga nós stimé NUMA.
"Ni un ley di tiranía
Ta primi nos pisar." e fráter KKKolonial aquí
ta scirbi, siendo qu maKKKamba tá ocupando nós cas, caminda nós no tin nèt nèt
nada di bisa.
Quico mas tiránico,
dictatorial y totalitario qu KKKolonialismo?
"Bandera di Hoelanda
Ta cubri nos hogar." e fráter aquí ta scirbi
qu supuestamente méster mira pa bienestar spiritual di su 'carnenan', asina
tapando, bagatelisando 400 aña di crimen maKKKamba.
Un reina poderosa,
Wil'mina di Nassau
Coe manoe generosa, e fráter aquí ta scirbi, siendo
qu algún cuplèt promé e ta referí DIRECTAMENTE na "Pobreza ta nos suerte i
bida ta pisá".
Atrobe, refiriendo anteriormente pobreza e ta bolbe
scirbi:
Dios spaar nos Wilhelmina,
Nos reina bienestar
BIENESTAR?!
Pa bolbe finalisá cu "nos pober pueblo" y
asina pa medio di e GRAN MENTIRA NAZI maKKKamba, e Große Lüge NAZI, queda bati den nos
cabés, ya pa cuátershen aña, qu nós no ta sirbi, qu nós no por, qu tá nos
destino, por lo tanto qu nos méster di "mama Hulanda", un supuesto
mama qu a SECUESTRÁ, DEPORTÁ, operá CÁMPONAN DI CONCENTRASHÓN y a bira ricu
basá UN ECONOMÍA DI CAMPO DI CONCENTRASHÓN (Marcel Kross).
Asina tantu qu NOS MES NO POR a bira lema personal
di Prostituta KKKolonial Emily de Jongh-Elhage.
Quièr men, sometebu na e dictadura KKKolonial NAZI
raSSista maKKKamba, pasobra OTRO salida bó no tin. SIN MI BÓ TÁ NADA.
Esey Dekker van GelD ta defendé.
Di Seis
Reacshón
FINALMENTE, e KKKolonial
aquí ta scirbi:
Gaat de regering de wil van het volk
eerbiedigen of volgt er een staatsgreep?
Laga e hipócrita aquí, di tur lucha
independentista na mundu através di siglos, DUNA UN EHÈMPEL di un pueblo qu a
tene un
referéndum pa scohe pa loque tá lo mas natural:
LIBERTAD.
E duna UNU, mí ta dun'é MIL qu un MAYORÍA ABRUMADOR
di pueblo a bai pa LIBERTAD SIN CONDISHÓN. Pasobra esey referéndum tá
FINALMENTE, UN CONDISHÓN Y UN TRAMPA KKKOLONIAL!
For di qui tempu ta CONDISHONÁ LIBERTAD?
MaKKKamba no a haci día Willem van Oranje a dicidí
qu ocupashón spañó méster llega na su fin. Pues paquico paga e 10de penning, si
bó mes por cobré? Además gustosamente el a haci uzo di terorista (llamá pirata
romanticamente) pa bringa spañó. E no tene referéndum, e no tene consulta, e no
tene nada. Pasobra LIBERTAD NO TIN CONDISHÓN!
Tampoco mericano a tene referéndum día a dicidí qu
ta pone un fin na colonialismo inglés.
Día Libertador Bolívar y su generalnan a dicidí qu
tá basta cu ocupashón spañó, no a tene referéndum.
Y día názinan alemán a ocupá Hulanda, tampoco a
tene referéndum pa bai batalla, a pesar di tantu traidor maKKKamba cu a
colaborá cu e názinan.
REFLECSHÓN FINAL
RaSSismo y KKKolonialismo maKKKamba, di cua Dekker van GelD tá especímen
excelente pa observashón y estudio, NO TÁ NORMAL, sino UN PATOLOGÍA.
Den su
locura KKKolonial raSSista trociendo curpa den su último convulshonan, ta usa tur
arma di mentira y lo tilda nós, independentístanan, di tur loque por tilda nós
di je, asta alta traishón, manera Dekker van GelD a risca di scirbi.
Alta traishón di quico? Alta traishón bó ta considerá bo oposhón y lucha contra un sistema KKKolonial qu tá ilegal, inaceptábel, criminal, inhumano, inhustu, arbitrario y qu pa colmo desbergonsosamente tá durando 400 AÑA.
Nós ta bolbe ripití: Laga nós laga un banda LIBERTAD si no tá bo idioma, bo sintimentu, bo deseo ma genuino y profundo aínda, Siquiera sinti antó BÈRGÜENSA pa ta asociá na un país criminal. Y rechasé antó, scohe pa independensha masque tá pa bèrgüensa di tá asociá cu criminal.
Nos lucha NO MÉSTER di ningún hustificashón, sigur nò pa cu maKKKamba. Un lucha
pa libertad SÉMPER Tá HUSTU. Un lucha hustu antó, no méster di ningún
hustificashón.
MaKKKamba
no tin ningún derecho, tampoco derecho di papia. Lo único qu maKKKamba tin, tá
e DEBER di SCUCHA, ADMITÍ, ARENPENTÍ, RECONOCÉ y PAGA! Nada mas. Después di
cuátershen aña, no tin espacio pa derecho, sino solamente deber.
Scucha
nos DEMANDA
Admití
CULPABILIDAD pa cuátershen aña di crimen
AREPENTÍ
pa e crimenan
RECONOCÉ
nos LIBERTAD, INDEPENDENSHA y SOBERANÍA
PAGA un
INDEMNISASHÓN ADECUADO
Na
final e entrevistador ta puntra cuantu tempu mas lo dura ta dura pa bira independiente.
Comandante Wiels ta bòltu e cañón den direcshón di e entrevistador:
Bisami,
CON LEU ABO TÁ?
Día
abo, lector, realisabu qu bo LIBERTAD tá INCONDISHONAL, anto lo bo EXIHÍ BO
LIBERTAD SIN CONDISHÓN, SIN REFERÉNDUM, SIN CONSULTA.
Día bó
realisabu qu BO LIBERTAD TÁ INCONDISHONAL, lo BÓ TÁ ASINA LEU Y BÓ TÁ CLA P’E.
INDEPENDENSHA
AWÓ, NO AWORÓ!!!
Papiamentu
Bibu
E bitácora aquí tá abrí pa reacshón. Tur reacshón tá someté na moderashón y solamente lo sali publicá si e «bitacorístanan» ta haña qu ta trata di un reacshón constructivo (no necesariamente mester tá di acuerdo cu nós).


text:
E biñanan di alta calidad di Wente Vineyards Family Estates, representa riba e isla pa Arion Wine Company, a forma parti di un purbamento di biña unico cu a wordo organisa recientemente, cu presencia di Eric Wente, kende ta dirigi e compania su operacion diverso cu un estilo envolvi, cual e ta comparti cu su rumannan Carolyn y Philip.
Eric a bishita Aruba na un cantidad di ocasion den pasado, ofreciendo torneonan di golf caritativo y conduciendo seminarionan di biña. Sinembargo, e biaha aki, el a opta pa laga e scenario pa su yiu homber, Karl D. Wente, kende ta un productor di biña di e di cinco generacion, Senior Vice-Presidente di Produccion di Biña y responsabel pa tur produccion di biña na Wente Vineyards. De hecho, 2013 lo ta Karl su di 14 produccion di biña y e di 12 produccion na Wente Vineyards, trahando cu e biñeronan cu a crece denter di e famia su portofolio.
E purbamento dene Hyatt Regency ballroom a compara e compania su tres biñanan famoso di Chardonnay cu otro. Sirbi personalmente pa Eric Wente, e invitadonan a purba Wente Vineyards Morning Fog Chardonnay, Livermore Valley 2012, Riva Ranch Chardonnay, Arroyo Seco Monterey 2012 y The Nth Degree Chardonnay, Livermore Valley 2010. Tur e biñanan aki ta traha di druif cu a wordo cosecha riba e famia su biñeronan di 3,000 acre, cu ta wordo opera na un manera sostenibel na California, net oost di San Francisco den e regionnan historico di Livermore Valley y Monterey.
Papiando via Skype cu e hoteleronan y restaurateurs local invita, Karl a comparti anecdotanan historico, ademas di informacion importante tocante e biñanan, guiando e purbamento den su estilo casual, dibertido y sumamente original y personal. El a hasta ofrece pa toca su guitara na final di su presentacion, agregando un toke dibertido adicional na e evento.
E invitadonan tambe a purba tres di e compania su biñanan di Cabernet Sauvignon for di e Livermore Valley, comparando nan cu otro, purbando e Southern Hills Cabernet Sauvignon 2011, Charles Wetmore Cabernet Sauvignon 2011 y The Nth Degree Cabernet Sauvignon 2010.
Joost Röben hunto cu e departamento di mercadeo di Arion Wine Company a pidi pa tur hende hisa nan man pa vota, y nan a descubri cu e sala tabata igualmente dividi entre esnan cu a prefera tur tres Chardonnay, y esnan cu a prefera tur tres Cabernet, confirmando e hecho cu biña ta un escohencia personal, y cu e productornan di biña mester crea diferente estilonan di biña pa asina nan por satisface paladarnan individual.
E invitadonan a expresa hopi interes den e compania su biñanan di Nth Degree, cual ta un liña di biña traha na man, di produccion limita, mustrando estilo y clase di un grado estelar.
Como un conclusion di e evento tan disfruta, e Murrieta’s Well, The Spur 2011, parti di nan portofolio, tambe a wordo purba. El a demostra e arte di mesclamento, combinando e miho cu e biñero tin pa ofrece pa asina crea un mescla sumamente interesante y delicioso di biña cora, cual e grupo a describi como atractivo, aromatico y yen di sabor.
California su biñero mas bieu opera pa famia y continuamente opera, Wente Vineyards awendia ta wordo maneha pa e di cuater y e di cinco generacionnan di famia Wente, marcando su di 131 aniversario. Combinando practicanan tradicional y inovativo di traha biña, e biñero ta mantene su rol di liderasgo entre e comunidad di biñero na California, produciendo un portofolio excelente di biña di alta calidad.
Prome cu el a conclui su presentacion via Skype, Karl a invita su publico Arubiano pa bishita Wente Vineyards, reconoci como un di e top destinacionnan den e region di produci biña na California, ofreciendo purbamentonan di biña, cuminda gourmet, y golf riba un nivel di campeonato.
“Biña di California y e estilo di bida di e area productor di biña na California ta reconoci y aprecia rond di mundo,” segun e Productor di Biña di e di Cuater Generacion, Eric Wente. “Nos famia ta dedica na crea biñanan superbo, produci na un manera sostenibel y cu prijsnan rasonabel, y mi ta viaha rond di mundo pa conoce y papia cu nos clientenan, pa asina duna nan e mensahe aki.”
Aki por mira algun momento di un purbamento inolvidabel.


text:
Event
Jump In Loko Loko.
Prome di augustus bo ta baha bus i tende un ambiente loko loko den Grandcafe Cinetone. The Happy Family Crew ta invitabo na un otro tremendo beng beng.
E biaha aki nos tur ta bai kita sapatu i jump alo loko.
Pa e jump in aki nan a regel 4 diferente genre pabo hanja.
1.Blackjoker + Je Weet lo tei presente.
2.Minisound lo ponebo baila te kita pia bou.
3.Tico Libie lo ponebo jump sin ke stop.
4.Chilling Station lo ponebo hasi bochincha alo loko.
Lo tin bus ku ta sali for di Rotterdam i hibabo te na Grandcafe Cinetone. Pa mas info bo por tuma kontakto ku Lokomania TV: 0631162441, Minisound: 0614123353 of Chello: 0645936785.
pa VIP bo por yama 0686112923 of 0614315553.
Dia 01.08.2015 nos tur ta kanta ….. mi ta biba anto Amsterdam mi ta bai fiesta.


text:
ORANJESTAD – Roland Peterson secretario di e organisacion di Aruba Hospitality & Security Foundation a splica cu esaki ta bay ta di cuatro Caribbean Tourisim Security Conference dianan 5 y 6 di Juni 2012.
CMB y ATA ta e sponsernan di e organisacion aki y ta gradici cu e yudansa aki, sr Peterson a comenta riba e formacion di gang cu tin na scol y cu e conferencia aki bo tin e oportunidad pa bin scucha e personanan top rond di mundo cu ta bin papia riba e problemanan y ta compartie cu nos con esaki a wordo soluciona. Ta hopi bon pa nos na Aruba ta informa y wak ki problema e otro paisnan den nos region tin y con nan a soluciona esaki y ta interesante pa un y tur atende e conferencia aki. Diferente personanan halto den husticia tambe a keda invita riba e conferencia dia 5 y 6 di Juni.


text:
ORANJESTAD – Dario Soemers di e organisacion AHSF a papia riba e conferencia dia 5 y 6 di Juni proximo cu lo ta un conferencia hopi dinamico unda lo bay tin shete orador di rango alto cu lo duna palabra.
Cuatro Dokter cu ta experto di seguridad den diferente ramo, un abogado cu ta experto riba ley internacional riba turismo y dos comisario di Polis di cual un di nan ta di Trinidad & Tobago cu ta bin trece su experencianan cu Trinidad a enfrenta hopi aña y ta bin comparti cu nos na Aruba pero Dario ta sigur cu di e shete personanan aki cu ta bin duna nan palabra nos lo por siña hopi aki na Aruba. E interes ta sumamente grandi y ta calcula basta hende presente, Dario kier a haci un invitacion pa esnan cu tin compania grandi ya cu e conferencia aki ta pa tur hende y no solamente pa esnan cu ta traha den sector di seguridad of turistico y e seminario aki ta uno sumamente interesante pa un y tur.
Www.arubasecurityfoundation.org ta e website cu tur hende por registra of si mester informacion, Dario a bisa cu esaki ta di cuatro seminario cu AHSF ta organisa y esaki ta algo interesante. Ta mantene e prijs di entrada hopi abou unda e meta ta pa tur hende ta envolvi den e topico di seguridad pa nos haci nos isla uno safe.
E temanan cu ta hopi importante awor aki pa cu Aruba ta, atraco, hortamento di auto ta wordo causa di un grupo di hobennan cu ta forma parti pa organisa nan crimennan y entrada atraves di crimen. 80 % di e criminalidad ta wordo cometi door di 20% di e criminalnan y e topiconan cu lo bay cubri na e conferencia tambe ta toca puntonan cu ta interesante pa no comunidad.


text:
ORANJESTAD – Diadomingo 10 di April 2011 a tuma lugar un Press Briefing na centro di Pesca Hadicurari riba e PERMACULTURE FAIR cu ta tuma lugar na Aruba guia pa LVV Santa Rosa fundacion Aruba Consciente y Resilient Futures Internacional di Denver Colorado. Aki ta sigui un video di e Press Briefing na www.arubasu turismo.com.
Palm Beach — Thomas Cook Northern Europe a tene un programa di charter pa Aruba durante e ultimo 6 lunanan, for di Suecia. E bishitantenan a bin pa dos siman y a hospeda na mayoria di e resortnan rond di e isla. E mainta despues di nan yegada, nan a congrega na Amazonia Churrascaria pa un briefing di orientacion cortico pero anima.
Amazonia Churrascaria a sirbi fielmente como anfitrion di e grupo mientras cu Gerente di Area Joni Perala y su representantenan Louise Olsson y Maritza Hennings a contesta pregunta y a reserva giranan.
E siman aki, celebrando e final di e temporada di winter, e restaurant a ricibi e ultimo orientacion, contento di por ricibi e bon noticia cu Thomas Cook charters lo ta regresando pa fin di e aña aki y resumiendo e programa pa e siguiente winter.
Aki por mira e representantenan di Thomas Cook na Amazonia.
ORANJESTAD/BRIDGETOWN – Richard Skerritt, Chairman of the Caribbean Tourism Organization and Minister of Tourism of St Kitts & Nevis speaks about the effect of the Middle East conflicts on Caribbean tourism prospects. He was speaking at a media conference held at the CTO headquarters in Barbados, March 3, 2011.


text:
DIGICEL TA COMPLETA ADKISICION DI RED DI FIBRA SUBMARINO DEN CARIBE
DIGICEL TA COMPLETA ADKISICION DI RED DI FIBRA SUBMARINO DEN CARIBE
Aprobacion di gobierno y legislacion ta cla
Digicel a ricibi e aprobacionnan rekeri for di gobierno y autoridadnan legislativo pa cu e compra di un red di fibra submarino den region Caribense for di Loret Group, cu ta estableci na Guadeloupe y Caribbean Fibre Holdings. E transaccion awo ta completo.
E finalisacion di e acuerdo ta marca un otro pasa grandi den e evolucion continuo di Digicel, for di un proveyedor di comunicacion mobil pa un proveyedor global di servicionan completo di comunicacion, y ta sigui e anuncionan recien di e adkisicion di varios compania di cable TV y servicionan broadband den e region.
E acuerdo aki lo provee Digicel cu un red di kabel di fibra optico submarino cu ta exclusivamente di e company y asina ta provee capacidad for di Trinidad, conectando 12 pais cu Puerto Rico y for di Puerto Rico cu conectividad pa Estadonan Uni di Merca. Cu esaki Digicel a sigura aceso na un red fuerte, incluyendo 15 segmento submarino cu cada uno tin un alcance di mas of menos 3.100 km den Caribe. Digicel tambe lo tin capacidad extenso pa conexionnan mas leu, esta cu Merca, Europa y Asia.
Gerente General di Digicel Aruba, Bob Sprengers ta comenta; “Den un mundo cu ta exigi hopi data, nos tin un compromiso cu nos clientenan aprecia pa sigura cu nos ta provee producto y servicionan innovativo. E adkisicion recien aki ta pone na nos disposicion un capacidad adicional significante di fibra submarino, cu ta haci posibel pa nos yuda nos clientenen alcansa nan metanan personal y comercial pa medio di solucionnan y experiencianan di multimedia riba diferente ekipo.”


text:
March 2014 5
Gobièrnu di Kòrsou ta propagandá tur dia pa pueblo bai registrá na “Banko di Trabou” di Gobièrnu, pero unda e kuponan di trabou ta?
Awe, aña 2014 despues di 18 luna ku e aktual Gobièrnu ta gobernando bou di 3 difirente konsepto, un Gobièrnu Interino ku a sinta dos luna i mei, un Taken Kabinet (kreashon di defunto Wiels pa evitá yama e kos un Zaken Kabinet) ku a sinta seis luna i awe den su forma úniko kambiando […]
Ultimátum pa ocho negoshi den Colon sali afó
Ultimátum pa ocho negoshi den Colon
Preguntanan Pa Minister di Hustisia enkuanto nos prizon
Preguntanan Pa Minister di Hustisia enkuanto nos prizon
Karta pa Minister Presidente Asjes tokante raport di INCRS 2014
Staten Karta Minister Presidente Asjes tokante Raport Di INCRS 2014
Preguntanan na Minister Jardim relashoná ku rapòrt di SOAB (FDRS)
preguntanan na minister jardim relashoná ku rapòrt di SOAB (FDRS) by Gerrit Schotte
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
BO TA SATISFECHO KU BO PROVEDO DI SERVISIO DI INTERNET? KLEK AKI
Mas ku 70% di nos entrada komo pais ta basa riba dunamentu di servisio, miéntras mas ku 80% di trahadónan na Kòrsou ta traha den e ramo aki. Ta trata di tur sorto di servisio manera garashi di outo, botika, restorant, kásalòn, barberia, sine, hotèl, supermerkado, hotèl, limpiesa, drecha i instalá erko, servisionan bankario, servisionan di utilidat manera distribushon di awa i koriente, gas i telefon, servisionan médiko, laba outo, dry cleaning i muchu pa menshoná. Sinembargo, kalidat di servisio na Kòrsou den hopi kaso- kisas muchu hopi kaso- no ta na satisfakshon di klientenan. Esaki por konstatá djis tirando un bista riba e kantidat di kehonan plama riba Internet.
E bèrdat ta ku masha poko empresa òf organisashon ta hasi kaso di kehonan riba Internet, esta si nan haña oportunidat pa tuma nota di esaki.
Bonservisioso.com a keda funda netamente pa ofresé un foro sentral kaminda ta promové kalidat di servisio serka empresanan aki na Kòrsou i na mes momentu alsa e nivel di satisfakshon di klientenan i konsumidó.
Kon? Nos ta aserka e problema di kalidat di servisio na un manera diferente i positivo. Bonservisioso.com regularmente ta hasi investigashon temátiko riba kalidat di servisio den diferente segmento di nos Industria di Servisio na Kòrsou i publiká un resúmen di resultado di kada investigashon. Nos investigashonnan ta ser kondusí di un manera profeshonal, étiko i konfiabel, hasiendo uso di métodonan sientikamente aprobá. Den e resúmen publiká nos ta honra únikamente empresa i organisashonnan ku ta kumpli ku eksigensianan di bon servisio ku, dor di menshoná nòmber di e empresa. No lo menshoná nòmber di empresanan ku no ta kumpli ku bon kalidat di servisio. Tur empresa ku keda investigá lo haña notifikashon por eskrito di esaki i ta liber pa optené e relato kompletu na un preis rasonabel. Esaki lo sirbi pa e empresa por drecha su kalidat di servisio. Tambe nos ta ofresé empresarionan konseho, konsulta, entrenamentu pa personal i investigashon dirigí riba servisio na kliente.
Abo komo siudadano tambe por partisipá aktivo na bonservisioso.com. Bo por inskribí komo freelance mystery shopper, dor di yena i manda e formulario online. Nos lo dunabu un tayer i despues bo generá entrada pa bo mes dor di partisipá den nos investigashonnan. Esaki ta un manera agradabel pa hasi kompra i na mes momentu gana algu. Tambe bishitantenan di nos página por haña tep valioso riba kalidat di bon servisio riba nos página di Internet. Bishitantenan di nos página riba Internet por komentá riba e resultado di investigashonnan i asina kontribuí na alsa kalidat di servisio di nos empresanan. Tambe bishitantenan por vota pa nan empresa preferí. Pronto nos lo saka premionan atraktivo pa esnan ku vota i komentá riba nos página.
Mishon di bonservisioso.com ta pa promové kalidat di servisio serka empresanan i organisashonnan na Kòrsou i alsa e nivel di satisfakshon di kliente di empresanan i konsumidónan na Kòrsou.
Bonservisioso.com tin un aserkamentu positivo. Nos ta enfatisá empresa i organisashonnan ku ta duna servisio ekselente i asina stimulá otronan pa kompetí i alsa nan imahen komersial.
Nos ta hasi esei ku un ekipo profeshonal a base di investigashon konfiabel i válido usando metodonan sientifikamente probá.


text:
Reglanan pa hasi petishon pa supsidio na Kas di Kultura
Pa hasi un petishon na Kas di Kultura e prosedura i reglanan ta lo siguiente:
- E petishon mester ta por eskrito.
- E petishon mester drenta na Kas di Kultura 2 siman promé ku e dia ku e aktividat ta tuma lugá.
- E petishon mester kontené e siguiente informashon.
- Nòmber di instansha, grupo òf persona ku ta organisá e aktividat
- Historia kòrtiku di e instansha òf grupo; e meta, kuantu tempu e ta eksistí, kuantu miembro e tin
- Kua aktividat ta bai organisá próksimamente
- Ki dia e ta tuma lugá i na unda
- Meta di e aktividat ku ta bai organisá
- Persona di kontakto
- Number di telefon, number di selular (si tin), number di telefon di kas i trabou (si ta posibel)
- Firma di e persona responsabel
- Presupuesto kompleto di e aktividat.
- Programa di e aktividat.
- Den kaso di petishon pa supsidio relashoná ku produkshon di obra di teatro, video òf videoclip mester entregá e skript/libreto
- Cd mester entrega letra di e piesanan
- Buki, buki di poesia/ prosa òf novela mester entregá e manuskrito
- Den kaso di petishon pa supsidio relashoná ku transmishon di video, videoclip, òf kasèt di oudio na televishon òf radio mester entregá e kasèt di video òf oudio